title: Animenz

text: Guo aloitti pianonsoiton kuusivuotiaana, ja omien sanojensa mukaisesti hän oli ollut "heti pianon valloittama, koska hän pystyi tuottamaan niin kauniitä ääniä painamalla sen koskettimia." Vuotta myöhemmin hän piti ensimmäisen resitaalinsa ja otti osaa lapsille suunnattuu pianokilpailuun. Kahdeksanvuotiaana Guo huomasi omaavansa absoluuttisen sävelkorvan, kun hän pystyi soittamaan erään televisiosarjan tunnusmusiikin ilman nuotteja. Täkeänä asiana lapsuudessaan Guo mainitsee animen, joka auttoi muokkaamaan hänen nykyistä elämäänsä ja ammattia.


title: Animenz

text: Ollessaan viisitoistavuotias, Guo sai tietää YouTubesta. Harmikseen hän kuitenkin huomasi, että kaikissa animepianovideoissa ei ollut tarjolla nuotteja, vaan ne oli improvisoitu. Tuolloin Guo päätti, että hän tahtoo tehdä nuotteja animen musiikkiin liittyen. 11.11.2009 Guo loi sivuston, jolle hän jakaisi tekemiään nuotteja ilmaiseksi. Samalla sai alkunsa hänen aliaksensa "Animenz". Guo kuitenkin huomasi, ettei hänen sivustonsa itsessään ollut tarpeeksi tehokas keino nuottien levittämiseen. Ratkaisuna tähän hän loi 13.1.2010 YouTubeen kanavan, jolle hän latasi videoita hänestä itsestään soittamassa sovittamiaan kappaleita.


title: Animenz

text: Ajan myötä Guo alkoi kerätä kasvavissa määrin seuraajia, ja ennen pitkää hän alkoikin konsertoimaan eri maissa. Tällä hetkellä Guo on pitänyt yli 60 yksittäistä konserttia ympäri maailmaa, hänen YouTube-kanavaansa on tilannut yli 1,3 miljoonaa ihmistä ja näyttökertoja tällä hetkellä on yli 245 miljoonaa kappaletta. 27. lokakuuta vuonna 2016 Guo ilmoitti, että hän jäisi vuodeksi tauolle aliaksensa Animenzin ylläpitämisestä, jotta hän voisi saattaa opintonsa loppuun.


title: Animenz

text: 1. tammikuuta vuonna 2018 Guo ilmoitti jatkavansa toimintaansa Animenzina.


title: Kielletty intohimo

text:
Kielletty intohimo ("Unlawful Entry") on Jonathan Kaplanin ohjaama yhdysvaltalainen jännityselokuva vuodelta 1992. Sen
pääosia näyttelevät Kurt Russell, Madeleine Stowe ja Ray Liotta.


title: Kielletty intohimo

text: Nuoren pariskunnan (Russell ja Stowe) asuntomurtoa tutkimaan tullut poliisimies (Liotta) ihastuu talon emäntään ja alkaa piinata pariskuntaa.


title: Kielletty intohimo

text: "Video-oppaassa" vuodelta 1994 Bello Romano kutsui "Kiellettyä intohimoa" tarkaksi mutta tavanomaiseksi jännityskehitelmäksi, kehui Liottan roolityötä ja antoi elokuvalle kolme tähteä viidestä, mikä vastaa sanallista arviota ”hyvä”. Elokuvakriitikko Roger Ebert arvosti myös Liottaa tälle tyypillisessä psykopaatin roolissa ja antoi elokuvalle kolme tähteä neljästä.


title: Butch ja femme

text: Butch ja femme ovat lesboalakulttuurin termejä. On maskuliininen (butch) ja naisellinen (femme) identiteetti ja niihin liittyviä ominaisuuksia, käyttäytymistä, tyylejä, minäkuvia ja niin edelleen. Käsitteet syntyivät 1900-luvun lesboyhteisöissä. Niitä pidetään "tapana järjestää seksuaalisuhteet ja sukupuoli- ja seksuaali-identiteetti". Butch-femme-parisuhteet eivät ole ainoa vaihtoehto, sillä moni nainen elää butch–butch- tai femme–femme-suhteessa.


title: Butch ja femme

text: Sana "femme" on "nainen" ranskaksi. Sana "butch" merkityksessä "maskuliininen" tulee mahdollisesti englannin sanasta "butcher", 'teurastaja'.


title: Butch ja femme

text: Erään tutkimuksen mukaan lesboista 7 % on mielestään butcheja, 28 % "soft-butch", 33 % "butch/femme", 28 % "femme" ja 4 % "high femme", mutta näiden sukupuolityyppien vaikutus seksuaalikäyttäytymiseen ei yleensä olisi ratkaisevaa.


title: Butch ja femme

text: Jack Halberstamin mielestä FTM-transsukupuolisen henkilön ei voida katsoa olevan butch. Toisaalta, kirjailija Jewelle Gomez pohti, että 1900-luvun butch- ja femme-naiset ovat saattaneet ilmaista kaapissa olevaa transsukupuolista identiteettiä. Butch-naiset ja femme-miehet eivät välttämättä liity transsukupuolisuuteen, ja joillain heteronaisilla ja -miehillä on näitä ominaisuuksia.


title: Butch ja femme

text: "Butch"-termiä voidaan käyttää mitä tahansa sukupuolta olevasta maskuliinisesta ihmisesta, mutta useimmiten sillä viitataan maskuliiniseen naiseen. Poikatyttöys ei vielä riitä butch-leimaan. Butch-naiset voivat kohdata häirintää tai väkivaltaa.


title: Butch ja femme

text: Tutkimuksissa on havaittu Butch-lesbojen aivoissa ja käyttäytymisessä maskuliinisia piirteitä, kuten suurempaa riskinottoa, seksikumppanien määrää ja parempaa avaruudellista hahmotuskykyä. He ovat nuorena yleensä poikatyttöjä ja tiedostavat lesboutensa varhain. Silti "poikatyttöjen" enemmistöstä tulee heteronaisia.


title: Butch ja femme

text: Kyselytutkimuksessa 50 % butcheista viehättyi lähinnä femmeistä, 25 % yleensä toisista butcheista.


title: Butch ja femme

text: Femmet ovat naisellisia ja usein biseksuaalisia. Naisparit ovat usein butch-femme-pareja, joissa femme synnyttää lapsen ja on aloitteellinen lasten hankkimisessa.


title: Butch ja femme

text: Perinteisen naisellisina femmet olivat erityisen kiusallisia niille seksologeille ja psykoanalyytikoille, jotka väittivät, että kaikki lesbot halusivat olla miehiä.


title: Butch ja femme

text: 1960-luvun lopulla ja 1970-luvulla separatistinen feminismi pakotti butchit femmet maan alle, koska radikaalilesbofeministit katsoivat näiden matkivan  heteroseksuaalista elämäntapaa. 1980-luvulla butch- ja femme-roolit elpyivät mutta femme-femme-suhteet tulivat hyväksytyiksi. Femmeistä tuli oma lesbosukupuoli, joka saattoi viimein olla olemassa ilman butch-pariakin. Esimerkiksi, lesboseksilehden "On our Backs" perustaja Susie Bright on femme. Pornografian ulkopuolella butch-femme-estetiikka antoi identiteettiä lesboille, jotka olivat hylänneet nämä roolit poliittisen korrektiuden nimissä.


title: Butch ja femme

text: Femmet taistelevat yhä näkymättömyyttään vastaan ja puolustavat naisellista rooliaan. Heitä torjutaan tai pidetään näkymättöminä myös queer-yhteisössä, mikä ajaa heitä puolustamaan voimautettua identiteettiä, joka ei olisi sidottu butch-pareihin.


title: Butch ja femme

text: Archives of Sexual Behavior -tiedelehden tutkimuksen mukaan äidiltää paljon testosteronia saavasta tyttösikiöstä tulee butch-lesbo ja paljon estrogeenia saavasta femme-lesbo. Heteromiehillä ja lesboilla hypotalamuksen inah3-alue on yleensä suuri, miehistä kiinnostuneilla pieni. Se säätelee orientaatiota ja kehittyy 6-8 viikon sikiöiässä testosteronin vaikutuksesta. Poikasikiöillä testosteronin tuottavat yleensä kivekset, mutta geenit tai äidin terveydentila voivat vaikuttaa hormonimääriin, stressikin.


title: Butch ja femme

text: Maskuliiniset ominaisuudet selittyvät hyvin sikiöaikaisella testosteroninsaannilla. Myös 1950-70-luvuilla keskenmenojen ehkäisyyn käytetty synteettinen estrogeeni tuotti saajilleen ylimäärän bi- ja lesbotyttäriä (mitattuna suuntautumisella, ei seksikokemuksilla) ja tavallista naisellisempia tyttäriä. Vastaavasti sikiöajan estrogeenilla tai testosteronilla saatiin naarashiiret kiinnostumaan naarashiiristä.


title: Butch ja femme

text: Monen tutkimuksen ongelmallinen aineisto selkiytyy, kun lesbot jaetaan butch- ja femmelesboihin.


title: Top, bottom ja versatile

text: Ihmisen seksuaalisuudessa top, bottom ja versatile ovat seksiasentoja ja -rooleja, etenkin miesten kesken. "Top" on yleensä penetroiva osapuoli, "bottom" penetraation vastaanottava osapuoli. Versatile on avoin harjoittamaan kumpaakin toimintaa. Tämä toimintatyyppi voi olla myös henkilön identiteetin osa, joka osoittaa preferenssiä tai laajemmin henkilön seksuaalista identiteettiä.


title: Top, bottom ja versatile

text: Sanoja "top," "bottom "ja "versatile "käytetään myös BDSM:ssä mutta erilaisessa merkityksessä.


title: Top, bottom ja versatile

text: Top on yleensä henkilö, joka suorittaa penetraation seksin aikana. Miestenvälisessä seksissä tähän usein liittyy penetraatio peniksellä anaali- tai oraaliseksissä.


title: Top, bottom ja versatile

text: Trevor Hart Centers for Disease Control and Prevention (CDC) -laitoksesta selvitti, että itseään toppeinä pitävät penetroivat todennäköisemmin myös muissa aktiviteeteissa, kuten suuseksissä ja seksileluilla.


title: Top, bottom ja versatile

text: Versatiilisuus on yleinen teema taiteilijalla Tom of Finland.


title: Top, bottom ja versatile

text: "Top", "bottom "ja "versatile "viittaavat miesten kesken penetraatioon riippumatta siitä, kumpi on päällä. Penetroiva osapuoli eli top voi maata selälläänkin. Hetero- ja lesboseksissä top, bottom ja versatile viittaavat yleensä fyysiseen asemaan eivätkä penetraatiorooliin.


title: Top, bottom ja versatile

text: Eräässä kiinalaisia miehiä koskevassa tutkimuksessa top-miehet olivat luonteeltaan keskimäärin miestyypillisempiä kuin bottom-miehet, kun mittareina käytettiin omaa arviota siitä, oliko kiinnostunut asioista vai ihmisistä, tai oliko assertatiivinen ja dominoiva vai sosiaalinen ja lämmin. Sen sijaan Big Five -persoonallisuustyypeissä mitatut erot, esimerkiksi bottom-miesten hieman suurempi neuroottisuus, eivät olleet tilastollisesti merkitseviä. Versatile-miehet olivat top- ja bottom-miesten väliltä. Aiemmissakin tutkimuksissa oli havaittu seksuaalikäyttäytymisen ja luonteen yhteys ja se, että vähemmän koulutetut ja aasialaiset olivat muita todennäköisemmin bottomeja.


title: Top, bottom ja versatile

text: Tieteellistä tutkimusta homo- ja bimiesten rooleista ei ole. Yleensä enemmistöllä uskotaan olevan bottom-preferenssi. Gay.comin 55 464 yhdysvaltalaisen henkilön käyttäjätilien mukaan toppeja oli 26 %, bottomeja 32 % ja versatileja 42 %. Mieltymykset kuitenkin vaihtelivat suuresti eri osavaltioiden välillä.


title: SHL-kausi 2016–2017

text: SHL-kausi 2016-17 oli SHL:n 42. kausi. Kausi alkoi syyskuussa 2016 ja päättyi maaliskuussa 2017. Pudotuspeleihin pääsi kymmenen parasta joukkuetta. Runkosarjan kaksi viimeistä karsivat joutumisesta HockeyAllSvenskaniin.


title: SHL-kausi 2016–2017

text: Rögle BK ja Leksands IF joutuivat karsimaan, ja näistä Rögle voitti BIK Karlskogan suoraan neljässä pelissä, kun taas Leksands menetti paikkansa Mora IK:lle.


title: SHL-kausi 2016–2017

text: Runkosarjan parhaat pistemiehet:


title: SHL-kausi 2016–2017

text: "O = Ottelut; M = Maalit; P = Pisteet +/– = Plus/Miinus; RM = Rangaistusminuutit."


title: Sara-Maria Heinonen

text: Sara-Maria Heinonen (s. 1989) on suomalainen näyttelijä. Heinonen oli yksi MTV3:n "Vedetään hatusta" -viihdeohjelman neljännen tuotantokauden vakioesiintyjistä. Hän on näytellyt myös muun muassa Oulun kaupunginteatterissa sekä Pyynikin kesäteatterissa. Heinonen on opiskellut näyttelijäntyötä Tampereen yliopiston Teatterityön tutkinto-ohjelmassa (Näty) sekä Lahden kansanopistossa. Hän on myös improvisaatioryhmä Kolinan jäsen.


title: Ossi Törrönen

text: Ossi Törrönen (12. huhtikuuta 1915 Helsinki – 19. tammikuuta 2009 Kirkkonummi) oli suomalainen merkonomi joka toimi Otaniemen Teekkarikylän johtajana 1952–1969.


title: Ossi Törrönen

text: Törrönen valmistui merkonomiksi 1937 Suomen liikemiesten kauppaopistosta. Hän oli aluksi Ilmapuolustusliiton Jämijärven-lentokoulutuskeskuksessa taloudenhoitajana ja lentopäiväkirjanpitäjänä sekä palveli sotavuosina ilmavoimissa. Sotien jälkeen Törrönen oli ensin Vierumäen urheiluopistolla talouspäällikkönä ja vuodesta 1952 alkaen Otaniemessä Teknillisen korkeakoulun teekkarikylän johtajana. Ota-Ossiksi kutsuttu Törrönen toimi konsulttina Dipolia rakennettaessa, oli mukana ensimmäisten tv-lähetysten aloittamisessa Tes-TV:llä ja juonsi myös itse tv-ohjelmia. Vuonna 1969 Törrönen siirtyi ravintolayhtiö Vuoriston palvelukseen kiinteistöasioita hoitamaan.


title: Ossi Törrönen

text: Kunniateekkarin arvon ensimmäisenä saanut Törrönen osallistui Teknillisen korkeakoulun ylioppilaskunnan tapahtumiin vielä eläkevuosinaankin ja julkaisi kolme muistelmateosta teekkarikylän ajoista. Vuonna 2005 Otaniemessä sijaitseva Otakaari 18:n asuintalo nimettiin Ossin linnaksi hänen mukaansa. Otaniemen Servin mökki-kerhotalon edessä on vuodesta 1990 ollut vanha resiina joka hankittiin Ossi Törrösen 75-vuotispäivän kunniaksi.


title: Moon Lovers: Scarlet Heart Ryeo

text: Moon Lovers: Scarlet Heart Ryeo () on televisioyhtiö SBS:n esittämä eteläkorealainen draamasarja. Sen päärooleissa ovat Lee Jong-gi, Lee Ji-eun, Kang Ha-neul ja Hong Jong-hyun.


title: Rieker

text: Rieker on sveitsiläinen perheyritys, joka valmistaa kenkiä ja laukkuja naisille ja miehille. Riekerin tuotteita myy noin 9 000 vähittäiskauppiasta lähinnä Euroopassa. Yhtiön pääkonttori sijaitsee Sveitsin Schaffhausenin kantonin Thayngenissa. Yhtiö työllistää noin 20 000 ihmistä maailmanlaajuisesti myynnin, suunnittelun ja tuotannon työtehtävissä. Sillä on omia tehtaita Marokossa, Slovakiassa, Romaniassa, Tunisiassa ja Vietnamissa.


title: Rieker

text: Yritys on perustettu vuonna 1874 Schwarzwaldin alueella Etelä-Saksassa. Rieker on viidennen sukupolven perheyritys. Se suunnittelee ja valmistaa itse lähes koko mallistonsa, johon kuuluu sekä muoti- että ulkoilujalkineita. Rieker on myös kehittänyt jalkineisiinsa omia teknologioita (esim. Rieker Antistress), jotka parantavat kengän istuvuutta, joustavuutta ja kestoa.


title: Aares Salli

text: Aares Eino Salli (21. elokuuta 1914 Vaasa – 14. kesäkuuta 2009 Espoo) oli suomalainen taidemaalari.


title: Aares Salli

text: Aares Sallin vanhemmat olivat Vaasa-lehden toimittaja, kansakoulunopettaja Eino Salli ja liikkeenharjoittaja Anna Elin Skogberg. Hän pääsi ylioppilaaksi 1935 ja opiskeli Helsingissä Taideteollisessa keskuskoulussa 1938-1941. Talvisodan alettua hänet lähetettiin Niinisaloon upseerikouluun ja hän palveli sotien aikana vänrikkinä. Hän teki rintamalla piirustuksia ja maalauksia joita hän julkaisi 2004 kirjassa "Sallasta Karjalankannakselle – jatkosota tekstein ja piirroksin". Suurin osa töistä oli hiilipiirustuksia joiden pohjalta Salli maalasi öljyväriteoksia vuonna 1997.


title: Aares Salli

text: Sotien jälkeen Salli opiskeli Suomen taideakatemian koulussa 1946–1949 ja sen jälkeen useampaan otteeseen Pariisissa Académie André Lhotessa 1950, 1952 ja 1954. Ensimmäisen näyttelynsä hän piti 1949. Salli valmistui kuvaamataidon opettajaksi ja toimi opetajana vuoteen 1975 saakka jolloin hän jäi eläkkeelle.


title: Aares Salli

text: Salli on kuvannut erityisesti ekspressionismia edustavissa maalauksissaan lumea ja metsää, yksi suosittu aihe hänellä olivat lumen peittämät autovanhukset. Hän maalasi myös merimaisemia ja muotokuvia. Näyttelyitä Salli piti Suomen ohella Pariisissa ja Genevessä. Hänen ateljeensa sijaitsi Espoon Viherlaaksossa ja hän maalasi myös Sulkavalla ja huvilallaan Björköbyssä, Vaasan ulkosaaristossa.


title: Jessica Alban filmografia

text: Tämä on Jessica Alban filmografia.


title: Mesidiini

text: Mesidiini eli 2,4,6-trimetyylianiliini (CHN) on aniliinin johdannaisiin kuuluva orgaaninen yhdiste. Yhdistettä käytetään valmistettaessa väriaineita.


title: Mesidiini

text: Huoneenlämpötilassa mesidiini on väritöntä nestettä. Yhdiste on veteen liukenematonta. Mesidiini on melko myrkyllistä ja aineelle altistuminen voi aiheuttaa methemoglobiinin muodostumista vereen. Aine voi myös olla karsinogeenista eli syöpää aiheuttavaa.


title: Mesidiini

text: Mesidiiniä valmistetaan nitraamalla mesityleeniä ja pelkistämällä muodostunut tuote vedyttämällä. Yhdisteestä valmistetaan väriaineita.


title: TimeSplitters (videopeli)

text: TimeSplitters on Free Radical Designin kehittämä ja Eidos Interactiven julkaisema ensimmäisen persoonan ammuntapeli, joka on "TimeSplitters"-pelisarjan ensimmäinen osa. Peli julkaistiin PlayStation 2:lle vuonna .


title: TimeSplitters (videopeli)

text: GameSpot antoi pelille arvosanaksi 8.4/10 arvostelussaan.


title: Taistelu aamunkoitteessa (elokuva)

text: Taistelu aamunkoitteessa (myös nimillä Zulu ja Verilöyly aamunkoitteessa, alkuperäisnimi "Zulu Dawn") on Douglas Hickoxin ohjaama historiallinen sotaseikkailu vuodelta 1979. Elokuva kertoo zuluheimon saavuttamasta voitosta brittiläisiä siirtomaaisäntiä vastaan Isandlwanan taistelussa Etelä-Afrikassa vuonna 1879. Sen pääosia näyttelevät Burt Lancaster, Peter O’Toole ja Simon Ward.


title: Taistelu aamunkoitteessa (elokuva)

text: Elokuvan toisena käsikirjoittajana toimi vuoden 1964 elokuvan "Zulu" ohjaaja ja toinen käsikirjoittaja Cy Endfield. Kun varhaisempi elokuva kertoo itse taistelusta, "Taistelu aamunkoitteessa" on sen ”esiosa” () ja kuvaa myös taistelua edeltäneitä tapahtumia.


title: Taistelu aamunkoitteessa (elokuva)

text: Suuresta tuotantobudjetistaan, nimekkäistä näyttelijöistään ja suositusta edeltäjästään "Zulu" (1964) huolimatta "Taistelu aamunkoitteessa" ei saanut tuoreeltaan hyvää vastaanottoa sen kummemmin kriitikoilta kuin yleisöltäkään. Myöhemmin sen arvostus on noussut videojulkaisujen myötä.


title: Taistelu aamunkoitteessa (elokuva)

text: "Helsingin Sanomien" tv-toimittaja Pertti Avola piti elokuvaa vuonna 1986 nautittavana seikkailuelokuvana, joka ”kuvaa terävästi brittien ylimielisyyttä ja suoranaista tyhmyyttä, joka johti täydelliseen tappioon”. Pääosan esittäjistä hän kehuu erityisesti Peter O’Toolea ”korskeana” brittiupseerina. "Video-oppaassa" vuodelta 1994 Bello Romano valitteli "Taistelun aamunkoitteessa" menettävän hieman otettaan yrittäessään kuvata molempien sotaosapuolten tuntoja ja antoi elokuvalle kolme tähteä viidestä, mikä vastaa sanallista arviota ”hyvä”.


title: Second Sight

text: Second Sight on Free Radical Designin kehittämä ja Codemastersin julkaisema hiiviskelypeli. Peli on julkaistu Nintendo GameCubelle, PlayStation 2:lle, Windowsille ja Xboxille vuonna .


title: Second Sight

text: Vuonna 2018 THQ Nordic hankki pelin oikeudet omistukseensa.


title: Second Sight

text: Pelin musiikin säveltänyt Graeme Norgate on julkaissut pelin ääniraidan digitaalisena latauksena.


title: Second Sight

text: Pelin Xbox-versio on saanut GameSpotin arvostelussa arvosanaksi 7.5/10.


title: Ruokahävikki

text: Ruokahävikki tarkoittaa ruoan tai raaka-aineen pois heittämistä, jonka olisi voinut käyttää ennen sen pilaantumista. Se on ekologisesti ja taloudellisesti kestämätöntä. Raaka-aineiden tuotannosta ja prosessoinnista tulleet päästöt ovat syntyneet turhaan.


title: Ruokahävikki

text: Maailmanlaajuisesti ruokaa menee hukkaan tuotanto- ja kulutusketjun eri vaiheissa vuosittain yhteensä noin kolmasosa, eli 1 300 miljoonaa tonnia. On arvioitu, että tällä määrällä ruokaa voitaisiin ruokkia jopa kaksi miljardia ihmistä. Suomessa kaikesta syömäkelpoisesta ruoasta haaskataan koko elintarvikeketjussa noin 10–15 prosenttia. Kotitalouksissa ruokaa menee hukkaan noin puolet enemmän kuin kaupoissa. Suomessa kotitaloudet heittävät ruokaa roskiin noin 120–160 miljoonaa kiloa, eli noin 20–25 kiloa henkilöä kohden.


Tom Clancy’s Ghost Recon Advanced Warfighter 2 on Red Storm Entertainmentin kehittämä ja Ubisoftin julkaisema kolmannen persoonan ammuntapeli. Peli on julkaistu vuonna PlayStation 3:lle, Windowsille ja Xbox 360:lle.


title: Tom Clancy’s Ghost Recon Advanced Warfighter 2

text: V2.fi antoi pelille 4,5/5 tähteä arvostelussaan.


text: IGN antoi pelille arvosanaksi 9.1/10 arvostelussaan.


title: Artur Candolin

text: Artur Eliel Candolin (20. tammikuuta 1865 Ullava – 18. syyskuuta 1936 Helsinki) oli pappi, sanomalehden perustaja ja toimittaja sekä nuorsuomalainen aktiivi.


title: Artur Candolin

text: Artur Candolinen vanhemmat olivat lääninrovasti Anders Adrian Candolin ja Fredrika Matilda Ervast ja puoliso vuodesta 1888 Matilda Emilia Vickström. Candolinin veli oli kirkkoherra, rehtori Einar Candolin. Artur Candolin tuli ylioppilaaksi Hämeenlinnan normaalilyseosta, vihittiin papiksi 1888 ja sai filosofian maisterin arvon 1897. Hän toimi pappina useassa eri seurakunnassa Uudellamaalla ja sairaalapastorina Helsingissä vuodesta 1901. Hän työskenteli myös "Uusmaalainen"-lehden päätomittajana ja oli toinen lehden perustajista Emil af Hällströmin kanssa, samoin kuin ahkera nuorisoseuralainen ja nuorsuomalaisten johtavia henkilöitä Uudellamaalla.


title: La Roche-Maurice

text: La Roche-Maurice on kunta läntisessä Ranskassa Finistèren departementissa Bretagnen alueella. Se sijaitsee Élornjoen varrella.


title: La Roche-Maurice

text: Kunnan nähtävyyksiä on 1000-luvulta peräisin oleva linna "Château de la Roche-Maurice". Vuonna 1189 siitä tuli Léonin varakreivien asuinpaikka. 1300-luvulla linna tuli avioliiton kautta Rohanin suvulle. Linna purettiin osittain vuonna 1489 Ranskan kuninkaan Kaarle VII määräyksellä. Lopullisesti linna tuhoutui Ranskan uskonsodissa. Tämän jälkeen paikalliset asukkaat ovat käyttäneen linnan kiviä talojen rakentamiseen.


Yhdysvaltain kotimaan turvallisuuden ministeri () on Yhdysvaltain kotimaan turvallisuuden ministeriön johtaja, hallituksen jäsen ja järjestyksessä kahdeksastoista presidentin sijainen. Ministerin tehtäviin kuuluu Yhdysvaltain ja sen kansalaisten turvallisuuden takaaminen. Se perustettiin Homeland Security Actin myötä vuonna 2002.


title: Yhdysvaltain kotimaan turvallisuuden ministeri

text: Nykyisenä kotimaan turvallisuuden ministerinä toimii Kirstjen Nielsen, joka astui tehtävään kun John F. Kelly siirtyi Valkoisen talon kansliapääliköksi.


title: Adjurānin sulttaanikunta

text: Adjurānin tai Ajuranin sulttaanikunta oli eteläisen Somalian rannikolla 1300-luvun lopulta 1600-luvulle hallinnut sulttaanikunta, jonka pääkaupunkina toimi Merka. Sulttaanikunta oli monen klaanin yhteenliittymä, johta johti Gareenin suku.


title: Adjurānin sulttaanikunta

text: Sulttaanikunta kohosi huomattavaksi tekijäksi 1550- ja 1650-lukujen välisenä aikana. Vahvan keskitetyn hallinnon ja armeijan luoma vakauden kausi elvytti Intian meren kauppaa. Sulttaanikunnan aikana luotiin arkkitehtuuria ja vesiteknologiaa, joita on säilynyt meidän päiviimme asti. Aikakautena uudistettiin myös maatalous- ja verotusjärjestelmiä, jotka olivat paikoin käytössä aina 1800-luvulle asti.


title: Adjurānin sulttaanikunta

text: Vahva armeija onnistui pitämään lännen oromoiden ja Intian valtamerellä toimineen Portugalin tunkeutumiset poissa. 1600-luvulla sulttaanikunta pysäytti oromoiden invaasion ja käännytti heidät islamin uskoon. Portugalin luoma uhka lähensi sulttaanikunnan ja osmanivaltakunnan suhteita.


title: Adjurānin sulttaanikunta

text: Sulttaanikunta hajosi 1700-luvun alkuun mennessä. Syinä hajoamiseen olivat Portugalin jatkuva ahdistelu sekä myöhäisten hallitsijoiden itsevaltaiset otteet.


title: Elevon

text: Elevon on lentokoneen siiven ohjainpinta, joka yhdistää koneen nokan nostamiseen ja laskemiseen käytettyjen korkeusvakaajien () ja koneen kallistamiseen käytettyjen siivekkeiden ("ailerons") toimintoja. Niitä voidaan käyttää molempiin tarkoituksiin yhtä aikaa liikuttamalla elevoneja epäsymmetrisesti. Elevoneja käytetään pääasiassa deltasiipisissä ja kääntyväsiipisissä lentokoneissa.


title: Momoland

text: Momoland (, tyyliteltynä MOMOLAND) on eteläkorealainen yhdeksänhenkinen tyttöyhtye, jonka levy-yhtiönä toimii MLD Entertainment. Yhtyeeseen kuuluvat Hyebin, Yeonwoo, Jane, Taeha, Nayun, Daisy, JooE, Ahin ja Nancy. Yhtye debytoi 10. marraskuuta 2016.


title: Momoland

text: Yhtyeen jäsenet:


title: Daniel Palillo

text: Daniel Palillo (s. 1981 Helsinki) on suomalainen taiteilija ja suunnittelija.


title: Daniel Palillo

text: Palillo perusti nimeään kantavan vaatemalliston vuonna 2008. Daniel Palillo -merkin vaatteita myytiin yli 30 eri maassa. Eniten jälleenmyyntiä mallistolla oli Kiinassa, Japanissa, Koreassa sekä Yhdysvalloissa.


title: Daniel Palillo

text: Palillon asuja ovat käyttäneet muun muassa Lady Gaga, Wiz Khalifa, Rita Ora ja Jessie J sekä useat Kpop-tähdet, kuten G-Dragon, 2NE1 ja EXO Hänet palkittiin Vuoden vaatesuunnittelijana vuonna 2014.


title: Daniel Palillo

text: Palillo lopetti oman mallistonsa tekemisen vuonna 2015 keskittyäkseen taiteelliseen työskentelyyn. Sittemmin Palillon töitä on esitelty museoissa ja gallerioissa ympäri maailman.


title: José Ignacio Ceniceros González

text: José Ignacio Ceniceros González (s. 11. toukokuuta 1956 Villoslada de Cameros) on espanjalainen poliitikko.


title: José Ignacio Ceniceros González

text: Ceniceros González on La Riojan itsehallintoalueen johtaja heinäkuusta 2015 alkaen.


title: José Ignacio Ceniceros González

text:
Hän toimi La Riojan parlamentin puheenjohtajana 1999–2015. Vuonna 2015 hän osallistui kotikuntansa Villoslada de Camerosin pormestarinvaaliin. Hän erosi pormestarin virasta, kun hänelle ehdotettiin ehdokkuutta aluejohtajan virkaan.
Ceniceros González on suorittanut tutkinnon ranskalaisessa filologiassa.


title: Jun Hyo-seong

text: Jun Hyo-seong tai Jeon Hyosung (, s. ), lyhyesti Hyosung tai Hyoseong, on eteläkorealainen laulaja, joka kuuluu Secret-yhtyeeseen. Hän on lisäksi julkaissut soololevytyksiä ja näytellyt draamasarjoissa.


title: Pirjo (televisiosarja)

text: Pirjo on Yle Areenassa julkaistava komediasarja, jonka nimiroolin näyttelee Pirjo Heikkilä. 18-osainen sarja julkaistaan kahdessa erässä: ensimmäiset kymmenen jaksoa 27. elokuuta 2018 ja loput kahdeksan 15. syyskuuta 2018. Sarjan jaksoja on esitetty myös Yle TV2 -kanavalla. Jaksot on käsikirjoittanut Pirjo Heikkilä yhdessä sarjan ohjaajan Lauri Nurksen kanssa.


title: Pirjo (televisiosarja)

text: Sarjassa päähenkilö Pirjo ajautuu normaaleissa ja arkisissa paikoissa toinen toistaan nolompiin tilanteisiin.


title: Jung Ha-na

text: Jung Ha-na (, s. ), lyhyesti Hana, on eteläkorealainen laulaja, joka kuuluu Secret-yhtyeeseen. Hänet on tunnettu myös nimellä Zinger.


Yhdysvaltain asunto- ja kaupunkikehityksen ministeri (), yleensä vain asuntoministeri, on Yhdysvaltain asunto- ja kaupunkikehityksen ministeriön johtaja ja hallituksen jäsen. Ministeriön tehtäviin kuuluu kodinomistajuuden lisääminen, yhteisöjen tukeminen, sekä edullisten asuntojen myynnin edistäminen.


title: Yhdysvaltain asunto- ja kaupunkikehityksen ministeri

text: Ministeri on järjestyksessä kolmastoista presidentin sijainen.


text: Nykyisenä asunto- ja kaupunkikehityksen ministerinä toimii Ben Carson, joka astui virkaan 2. maaliskuuta 2017.


title: South Boston

text: South Boston, tunnettu myös nimellä Southie, on kaupunginosa Bostonissa Massachusettsin osavaltiossa Yhdysvalloissa. South Boston oli huonomaineista aluetta, jonka väestö koostui enimmäkseen työväenluokkaisista katolilaisista amerikanirlantilaisista, mutta gentrifikaation myötä alueelle on muuttanut paljon korkeakoulutettuja asukkaita.


title: North End (Boston)

text: North End on kaupunginosa Bostonissa Massachusettsin osavaltiossa Yhdysvalloissa. Se on tunnettu italialaisväestöstään, ja aluetta on kutsuttu myös Bostonin Little Italyksi. North End on Bostonin vanhin asuinalue; sitä on asutettu 1600-luvulta lähtien.


title: Ati (Tšad)

text: Ati on kaupunki Tšadissa Bathan hallinnollisella alueella, jonka pääkaupunki se on. Vuonna 2012 kaupungin väkiuku oli noin 35 000.


title: Ngatpang

text: Ngatpang on yksi Palaun kuudestatoista osavaltiosta. Se sijaitsee Babeldaobin saarella. Osavaltion pinta-ala on 65 neliökilometriä. Vuoden 2015 väestönlaskennassa asukkaita oli 282.


title: Sadan vuoden talo

text: Sadan vuoden talo on Yle TV1:n vuonna 2017 esittämä suomalainen tositelevisiosarja, jossa seurattiin televisiotuottaja Juha-Pekka Ristmeren talonrakennusprojektia Porin Pietniemen kaupunginosassa. Ristmeri rakennutti modernin puurakenteisen omakotitalon tontille, jossa aikaisemmin oli sijainnut hänen lapsuudenkotinsa.


title: Sadan vuoden talo

text: Projekti sai alkunsa, kun Tampereella asuvan Ristmeren vanhempien 1960-luvun puolivälissä Pietniemen Metsäläntielle rakentama omakotitalo jouduttiin purkamaan kosteusvaurioiden vuoksi heidän kuolemansa jälkeen vuonna 2014. Ristmeri päätti rakentaa tilalle talon, joka 50 vuoden sijaan kestäisi ainakin 100 vuotta. Tarkoitus oli rakentaa muunneltava, moderni ja tulevaisuuden normit täyttävä talo. Kun sopivaa ei ollut saatavissa talotehtailta, palkkasi Ristmeri suunnittelijaksi raumalaisen puurakentamiseen erikoistuneen arkkitehdin Jukka Koivulan.


title: Sadan vuoden talo

text: Ristmeren lisäksi sarjan päähenkilöinä ovat talon toteuttaneet rakennusmiehet. Kirvesmieheksi palkattiin Ruotsissa jo 1970-luvulta lähtien asunut Esa Dahl, johon Ristmeri tutustui tuotantoryhmään kuuluneen toimittaja Juha Granathin kautta. Apumiehinä olivat Dahlin sisarenpoika Erik Dahl ja Jarmo Mäkinen. Sarjan henkilöistä huomiota herätti erityisesti suorapuheisena pidetty Esa Dahl.


title: Sadan vuoden talo

text: Arkkitehti Jukka Koivula teki rakennuksesta viisi ehdotusta, joista päätettiin toteuttaa ”kolmioleiväksi” nimetty versio. Tavoitteena oli mahdollisimman pienen hiilijalanjäljen jättävä nollaenergiatalo, jolla on myös keskimääräistä pidempi käyttöikä. Rakennusmateriaalit pyrittin hankkimaan mahdollisimman läheltä. Talo rakennettiin kokonaan puusta. Sen runkona ovat tehdasvalmisteiset CLT-elementit ja ulkoseinissä on lautavuoraus. Talossa on lämmön talteenottava ilmanvaihto, maalämpö, aurinkopaneelit sekä älykäs sähkön ohjausjärjestelmä. Rakennuksen tilavuus on 909 m³, kokonaisala 253 m² ja asuinpinta-ala 170 m².


title: Sadan vuoden talo

text: Lokakuussa 2015 alkanut projekti kesti lopulta yli puolitoista vuotta, ja talo valmistui keväällä 2017. Alkuperäinen budjetti oli 450 000 euroa, mutta lopulta sen hinta nousi aikataulun pettämisen myötä lähes miljoonaan. Talon valmistuttua siitä ilmoitettiin asuinkäytön sijasta tulevan tv-ohjelmien tuotantotila


title: Sadan vuoden talo

text: Ohjelman suosiosta huolimatta tekijät saivat sosiaalisessa mediassa runsaasti henkilökohtaisuuksiin menevää kielteistä palautetta. Mukana ollut Ristmeren puoliso joutui törkykommenttien vuoksi sulkemaan some-tilejään, ja lopulta koko perhe päätti vetäytyä julkisuudesta. Tuottaja kieltäytyi myös ohjelman uusintaesitysten aikana kesällä 2018 kommentoimasta talon kohtaloa.


title: Esa Dahl

text: Esa Dahl (s. 22. marraskuuta 1952 Pori) on suomalainen entinen jalkapalloilija. Hän pelasi kaudella 1969 SM-sarjassa Porin Ässien joukkeessa, ja edusti myöhemmin I- ja II divisioonissa Ässien lisäksi Musan Salamaa sekä Porin Palloseuraa.


title: Esa Dahl

text: Vuonna 1976 Ruotsiin kirvesmieheksi muuttanut Dahl tuli vuonna 2017 tunnetuksi oltuaan mukana tositelevisiosarjassa "Sadan vuoden talo".


title: Je veux donner ma voix

text: Je veux donner ma voix (suom. "Haluan antaa ääneni") on Nayahin esittämä kappale, joka edusti Ranskaa vuoden 1999 Eurovision laulukilpailussa Israelin Jerusalemissa.


title: Je veux donner ma voix

text: Kappale sijoittui Euroviisuissa 23 maan joukosta sijalle 19. 14 pisteellä.


title: Où aller

text: Où aller on Marie Linen esittämä kappale, jolla se edusti Ranskaa vuoden 1998 Eurovision laulukilpailussa Iso-Britannian Birminghamissa.


title: Où aller

text: Kappale sijoittui Euroviisuissa 25 maan joukosta sijalle 24. 3 pisteellä.


title: Olavi Virta (elokuva)

text: Olavi Virta on 5. lokakuuta 2018 ensi-iltansa saanut Timo Koivusalon ohjaama ja käsikirjoittama elokuva, joka perustuu laulaja Olavi Virran elämään. Elokuvan pääosassa nähdään Lauri Tilkanen nuorena Olavi Virtana ja vanhempaa Olavi Virtaa näyttelee Raimo Grönberg.


title: Olavi Virta (elokuva)

text: Helsingin Sanomien Pertti Avola kirjoitti elokuvan toistavan useimpien Timo Koivusalon elokuvien virheet niin, ettei yli kaksituntista tarinaa ole kovin mielenkiintoista katsoa. Hänestä päähenkilön ainoiksi ominaisuuksiksi jäävät laulaminen ja ryyppääminen, eikä ryyppäämisellekään anneta muita syitä kuin ajan tapa.


title: Olavi Virta (elokuva)

text: Apu-lehden Valtteri Mörttinen ei myöskään nähnyt elokuvassa juuri muuta hyvää kuin runsaan alkuperäislevytysten käytön: ”Hahmot ovat onttoja ja väkinäisesti näyteltyjä. Dialogi on hiomatonta ja teennäistä. Kalusteet näyttävät aidoilta, mutta ihmiset eivät. Katsoja pysyy läpi elokuvan äärimmäisen tietoisena siitä, että katsoo esitystä, ja sen vuoksi huumori ei naurata eivätkä vastoinkäymiset itketä.”


title: Olavi Virta (elokuva)

text: Myös "Film-O-Holic.com"-elokuvasivuston Juha Rosenqvist piti elokuvan parhaana antina musiikkiesityksiä ja muuta huolella tehtyä ajankuvaa sekä Martti Suosalon roolityötä Reino Helismaana.


title: Diwanit Bugale

text: Diwanit Bugale on Dan Ar Brazin ja L'Héritage des Celtesin esittämä kappale, joka edusti Ranskaa vuoden 1996 Eurovision laulukilpailussa Norjan Oslossa.


title: Diwanit Bugale

text: Kappale sijoittui Euroviisuissa 23 maan joukosta sijalle 19. 18 pisteellä.


title: Antti Ronkainen (lentopalloilija)

text: Antti Ronkainen (s. 11. elokuuta 1996) on suomalainen lentopalloilija. Hän on kotoisin Kuusamosta ja pelipaikaltaan yleispelaaja. Hän edustaa Suomessa oululaista Ettaa. Hän kuuluu Suomen maajoukkueeseen vuoden 2018 MM-kisoissa. Hän on pelannut ennen MM-kisoja kahdeksan maaottelua.


title: Liikepankki Oy

text: Liikepankki Oy (ruots. Kommersbanken Ab) oli turkulainen liikepankki, joka perustettiin vuonna 1916.


title: Liikepankki Oy

text: Perustamisen takana olivat varsinaissuomalaiset liikemiehet apteekkari Knifsundin johdolla. Tukijoihin ja perustajiin kuului myös Uudenkaupungin, Rauman, Salon ja Vaasan liikemiehiä. Osakepääoma oli miljoona markkaa.


title: Liikepankki Oy

text: Pankki kärsi kokoonsa nähden melkoisia luottotappioita. Se fuusioitui hypoteekkilaitos Suomen Vakuus Oy:n kanssa vuonna 1924. Uuden pankin nimeksi tuli Turunmaan Pankki Oy.


title: Naisten äänioikeus Ruotsissa

text: Parlamentarismi otettiin käyttöön vapaudenajan perustuslain yhteydessä 1718. Naisilla oli vapauden aikana rajoitettu äänioikeus, jonka he sittemmin menettivät. Kysymys naisten äänioikeudesta herätti paljon keskustelua 1800-luvun lopussa. Valtiopäivillä oli annettu esitys 1884, mutta se äänestettiin nurin äänin 53 vastaan 44. Myös 1912 esiteltiin uusi lakiesitys, joka myös äänestettiin nurin. Vasta 1919 meni lopulta lakiesitys läpi, ja usein sanotaan, että ensimmäiset vaalit, joissa oli yleinen ja yhtäläinen äänioikeus sekä miehille että naisille, toiseen kamariin pidettiin 1921, mutta se ei ole aivan totta, sillä vasta sen jälkeen kun laki oli muuttunut (1922) niin, että jopa miehet, jotka eivät olleet suorittaneet asepalvelusta, saivat oikeuden äänestää, sukupuolineutraali äänioikeus otettiin käyttöön.


title: Naisten äänioikeus Ruotsissa

text: Äänioikeuden soveltaminen vapauden aikana( 1718-1772 ei ollut yhtenäistä, ja paikallisia eroja esiintyi. Pidettiin paikallisia vaaleja, joissa maaseudulla valittiin pappi paikalliseksi edustajaksi, ja kaupungeissa pormestari. Pidettiin myös valtiopäivävaaleja, joissa valittiin edustajia valtiopäivien neljälle säädylle.


title: Naisten äänioikeus Ruotsissa

text:
Vuosien 1726 ja 1742 välillä naiset osallistuivat 17 pormestarinvaaliin 31 tutkitusta. Pormestarinvaalien äänioikeus oli vuoteen 1734 saakka liitetty porvarioikeuksiin, jolloin se, joka omisti porvarioikeuden, oli määritelty porvariksi ja siksi omisti äänioikeuden.
1734 äänioikeudesta tuli asteittainen, mikä tarkoitti, että jokaisella veroa maksavalla ja täysi-ikäisellä kansalaisella, joka hallitsi omaisuutta, oli äänioikeus. Tämä uudistus lisäsi naispuolisten valitsijoiden äänestämistä 55 prosentista 71 prosenttiin. Vuosien 1743 ja 1758 välillä äänestivät naiset 32 pormestarinvaalissa 45 tutkitusta. Vuoden 1758 asetuksella kumottiin naisten äänioikeus pormestarinvaaleissa, kun naisia ei asetuksen mukaan määritelty enää porvareiksi.


title: Naisten äänioikeus Ruotsissa

text: Papinvaaleissa maaseudulla naiset saivat äänioikeuden, kun asteittainen äänioikeus tuli voimaan 1734. Maaseudulla oli vähemmän äänioikeutettuja naisia, mutta heidän äänioikeutensa koettiin vähemmän kiistanalaiseksi. Naiset säilyttivät oikeuden äänestää papinvaaleissa vuoden 1862 uudistukseen asti. Osallistumista pitäjänkokouksiin ei ollut säännelty lainsäädännössä, ja jo 1600-luvulla naiset, erityisesti ne, jotka hallitsivat kotitalouksia, osallistuivat aktiivisesti. Heillä oli korkeintaan epäsuora vaalioikeus säätyedustustoon tätä kautta, koska naispuolisia pappeja ei hyväksytty eivätkä nämä siksi voineet osallistua, kun papit keskenään nimittivät valtiopäiväedustajansa.


title: Naisten äänioikeus Ruotsissa

text: Valtiopäivien neljän säädyn äänioikeus, joka oli muotoiltu vuoden 1723 valtiopäiväjärjestyksen mukaan, oli kuten paikallinen äänioikeus sukupuolineutraaliksi kuvattu, mikä teki vahingossa naisista äänestäjiä. Vuoteen 1757 saakka naiset osallistuivat kaikkiin 11 vaaliin, joiden vaaliluettelot ovat säilyneet: kahdeksassa näistä käytettiin asteittaista skaalaa, muissa kolmessa laskenta oli asukasta kohti. Naiset säilyttivät oikeuden äänestää valtiopäivävaaleissa sen jälkeen, kun heidän äänioikeutensa pormestarinvaaleissa lakkautettiin vuonna 1758, mutta naiset äänestivät vain 10 vaalissa 33:sta vuoteen 1772, mistä vaaliluettelot ovat säilyneet. Vuonna 1772 lakkautettiin naisten oikeus äänestää porvariston valtiopäivävaaleissa. Voi lisätä, että paikallisissa vaaleissa oli mukana suurin osa äänestäjistä  enemmän kuin valtiopäivävaaleissa, ja että myös miehet käyttivät äänioikeuttaan enemmän paikallisvaaleissa.


title: Naisten äänioikeus Ruotsissa

text: Naispuoliset äänestäjät toimivat sen mukaan, miten säännöt muuttuivat ja miten nämä tulkittiin paikallisesti. Naiset saattoivat liittyä kiltoihin ja saada porvarioikeuden, varsinkin vuoden 1720 kilta-asetuksen jälkeen, vaikka tämä oli harvinaista ja tapahtui usein erivapaudella tai eri ehdoin kuin jollekin miehelle. Nainen saattoi myös sekä omistaa että itse hallita omaisuutta ja maksaa veroja täysivaltaisena kansalaisena, joko leskenä tai tulemalla täysivaltaiseksi julistetuksi kuninkaan antamalla erivapaudella. On raportoitu, että suurin osa kaikista naisäänestäjistä oli leskiä, mutta oli myös vähemmistö naimattomia täysivaltaisiksi julistettuja naisia. Naiset käyttivät äänioikeuttaan vähemmän kuin miehet: käyminen raastuvassa henkilökohtaisesti äänestämässä koettiin selvästi noloksi asiaksi, ja oli yleistä, että naispuoliset äänestäjät valitsivat miespuolisen edustajan, joka kävi viemässä heidän äänensä. Samaan aikaan oli mahdollista, että naimisissa oleva nainen sai toimia asiamiehenä aviomiehelleen ja antaa hänen äänensä, kun hän oli sairas tai poissa.


title: Naisten äänioikeus Ruotsissa

text:
Kun naisten äänioikeus lakkautettiin 1772, se poistettiin ensimmäisenä veroja maksavilta naimattomilta naisilta, joilla oli omaisuutta, ja sitten leskiltä.
Asenne naisten äänioikeuteen vaihteli paikallisesti: Eskilstunassa ja Landskronassa äänesti 90 prosenttia kaikista äänioikeutetuista naisista, ja Kalmarissa, Växjössä, Västervikissä, Simrishamnissa, Ystadissa, Åmålissa, Karlstadissa, Bergslagenissa, Taalainmaalla ja Pohjois-Ruotsissa paikalliset viranomaiset hyväksyivät edelleen sen, että naiset äänestivät valtiopäivävaaleissa vuoden 1772 kiellosta huolimatta, mikä johtui erilaisista paikallisista kansalaisuuden tulkinnoista. Lundissa, Upsalassa, Skarassa, Turussa, Göteborgissa ja Marstrandissa noudatettiin kuitenkin vuoden 1772 naisten äänioikeuskieltoa tiukasti.


title: Naisten äänioikeus Ruotsissa

text: Vuonna 1823 Strängnäsin pormestari ehdotti, että naisten äänioikeus porvarissäädyssä palautettaisiin täysivaltaisille naisille (toisin sanoen leskille), jotka maksoivat veroa. 1858 naiset, jotka yrittäjinä tai kiinteistön, tontin, talon tai maa-alueen omistajina kaupungissa voitiin laskea kaupunkikunnan jäseniksi, saivat äänioikeuden porvarissäätyyn.


title: Naisten äänioikeus Ruotsissa

text: On huomattava, että vaalit pidettiin myös talonpoikaissäädyssä, jossa naisten äänioikeus voitiin hyväksyä 1771-1772 jälkeen. Se koski myös talonpoikaissäädyssä leskiä, niitä, joilla oli hallussaan talo, johon liittyi verovelvollisuus tai vastaava, siis samalla tavalla kuin mikä koski miehiä.


title: Naisten äänioikeus Ruotsissa

text: Vuoden 1862 kunnallisasetuksella luotiin lääninkäräjät. Oikeus osallistua lääninkäräjien ja kaupunginvaltuuston vaaleihin niissä kaupungeissa, jotka olivat läänien ulkopuolella, ja jotka puolestaan toimivat valitsijoina valtiopäivien ensimmäisen kamarin vaaleissa, oli riippuvainen tuloista. Äänioikeus oli myös asteittainen: mitä suuremmat tulot, sitä enemmän ääniä. Kunnallinen äänioikeus oli sillä Ruotsin kansalaisella, joka asui kunnassa, oli täysi-ikäinen, jota oli verotettu ja jonka kunnallisvero oli maksettu. Säännökset sulkivat enemmistön ruotsalaisista ulkopuolelle, mutta periaatteessa naiset saivat äänestää, jos he täyttivät vaatimukset. Täysi-ikäisyysikä oli naisille vuoden 1863 lain mukaan 25 vuotta, edellyttäen, että hän oli naimaton. Jo aikaisemmin tuli leskistä täysivaltaisia iästä riippumatta puolison kuollessa. Äänioikeutettujen naisten määrä oli vähäinen.


title: Naisten äänioikeus Ruotsissa

text: Papinvaaleissa oli kaikilla naisilla, joiden aviomiehet olivat äänioikeutettuja, yhtäläinen äänioikeus kuin heidän aviomiehillään, mikä poikkesi äänioikeudesta muissa Ruotsin yhteiskunnan osissa. Oikeus äänestää papinvaaleissa tuli myös varhain niille naisille, jotka omistivat talon. Papinvaaleista tuli sitten myös ensimmäiset vaalit Ruotsissa, joihin tuli sekä yleinen ja yhtäläinen äänioikeus sekä miehille että naisille.


title: Naisten äänioikeus Ruotsissa

text: Ensimmäinen esitys naisten äänioikeudesta tuli Ruotsin valtiopäivillä toiseen kamariin 1884, mutta ehdotus sai heikon tuen. Todellinen taistelu naisten äänioikeuden puolesta aloitettiin noin vuonna 1900, ja vuonna 1903 perustettiin LKPR, Naisen poliittisen äänioikeuden yhdistys. Yhdistys perustettiin sekä liberaalien että sosiaalidemokraattisten naisten aloitteesta. Se oli arkoitettu yksinomaan naispuolisille jäsenille, ja se organisoi naisia yli poliittisen kentän. Yhdistyksellä oli enimmillään 17 000 jäsentä ja sen onnistui suuressa joukkoanomuksessa 1913 kerätä 350 000 allekirjoitusta vetoomukseen naisten äänioikeudesta. Kun naisten äänioikeus otettiin käyttöön, liitto hajosi, ja osa jäsenistä meni mukaan Fredrika Bremer -yhdistykseen, kun taas yhdistyksen johto muodosti Ruotsin Naisten Kansalaisuusliiton.


title: Naisten äänioikeus Ruotsissa

text: Nälänhädän seurauksena oikeisto hävisi toisen kamarin vaalissa 1917, ja niinpä syntyi liberaalien ja sosiaalidemokraattien enemmistö, joka oli naisten äänioikeuden puolesta, ja jopa yhtäläisen äänioikeuden puolesta, joka ei olisi riippunut palkasta. Oikeistovaltainen ensimmäinen kamari kuitenkin kaatoi  tällaisen ehdotuksen keväällä 1917. Mutta koska se ei halunnut ottaa yleislakon, vallankumouksen ja tasavallan tulemisen riskiä, se muutti kantaansa ja äänesti 17. joulukuuta 1918,  jolloin liberaali Nils Edén oli pääministerinä, yhtäläisen ja yleisen äänioikeuden, myös naisille, alkaen  Ruotsin kunnallisvaaleista. Lisäpäätöksen kautta 24. toukokuuta 1919 ja  perustuslain muutoksen kautta 1921 voitiin ottaa käyttöön yhtäläinen ja yleinen äänioikeus naisille myös valtiopäivien toisen kamarin vaaleissa. Toisen kamarin vaalit 1921 olivat siten ensimmäiset toisen kamarin vaalit, joihin naiset osallistuivat. Äänioikeus toisen kamarin vaaleissa oli sillä Ruotsin kansalaisella, joka oli täyttänyt 23 vuotta vaalivuotta edeltävänä vuonna. Äänioikeutta ei ollut sillä, joka ei ollut suorittanut asevelvollisuutta, jota ei ollut julistettu täysivaltaiseksi, joka oli asetettu konkurssiin, joka oli pysyvästi köyhäinhoidon huoltama tai joka oli tuomittu rikoslain nojalla menettämään äänioikeutensa.


title: Naisten äänioikeus Ruotsissa

text: Brusewitz, Axel, 1916, "Frihetstidens grundlagar och konstitutionella urkunder", utgivare Riksarkivet, Stockholm.


title: Naisten äänioikeus Ruotsissa

text: Du Rietz, Anita, 2013, "Kvinnors entreprenörskap under 400 år", Dialogos, Stockholm.


title: Naisten äänioikeus Ruotsissa

text: Karlsson, Åsa, 2006, "Männen, kvinnorna och rösträtten: medborgarskap och representation 1723-1866," T. Carlsson Bokförlag AB.


title: Naisten äänioikeus Ruotsissa

text: Stjernquist, Nils, 1996, "Sveriges riksdag 1867-1970", utgivare Sveriges riksdag, Stockholm.


title: Naisten äänioikeus Ruotsissa

text: "Förslag till valordning för borgarståndet vid riksdagen 1771-1772 ("ks. Brusewitz).


title: Naisten äänioikeus Ruotsissa

text: "Förslag till valordning för bondeståndet vid riksdagen 1771-1172 "(ks. Brusewitz).


title: Niko Suihkonen

text: Niko Suihkonen (s. 11. huhtikuuta 1999) on suomalainen lentopalloilija. Hän on pelipaikaltaan yleispelaaja. Hän edustaa Suomessa sastamalalaista Vammalan Lentopalloa ja voitti joukkueessa Suomen-mestaruuden vuonna 2018. Suihkonen kuuluu Suomen maajoukkueeseen vuoden 2018 MM-kisoissa. Hän on pelannut ennen MM-kisoja kahdeksan maaottelua. Hän pelasi kesällä 2018 alle 20-vuotiaiden poikien EM-kisoissa ja oli Suomen joukkueen paras pistemies.


title: Helsingin Diskonttopankki

text: Helsingin Diskonttopankki Oy oli ensimmäinen itsenäisessä Suomessa perustettu uusi pankki. Pankki perustettiin vuonna 1918.


title: Helsingin Diskonttopankki

text: Perustamisen ajatuksena oli Ukrainan ja Saksan kanssa käytävän kaupan rahoittaminen. Perustaja oli ukrainalainen liikemies "Niemirovski". Osakkeiden valtaosa oli Pariisissa asuvien venäläisten emigranttien hallussa.


title: Renault Arkana

text: Renault Arkana on Renault’n vuodesta 2018 lähtien valmistama crossover-tyyppinen henkilöautomalli, joka esiteltiin elokuussa 2018 Moskovan autonäyttelyssä. Arkanaa myydään Venäjällä ja Kiinassa, saapumista Eurooppaan ei ole vahvistettu. Mallin nimi tulee latinan sanasta "arcanum", joka tarkoittaa salaisuutta.


title: Maakuntain Keskus-Pankki

text: Maakuntain Keskus-Pankki oli neljän maakunnallisen pankin vuonna 1918 perustama liikepankki.


title: Maakuntain Keskus-Pankki

text: Pankin perustajat olivat Länsi-Suomen Osake-Pankki, Tampereen Osake-Pankki, Savo-Karjalan Osake-Pankki ja Pohjolan Osake-Pankki. Ne perustivat Maakuntain Keskus-Pankin itselleen edustajaksi hoitamaan asioitaan Helsingissä. Osakepääomaksi tuli 10 miljoonaa markkaa.


title: Nissan Kicks

text: Nissan Kicks on Nissanin vuodesta 2016 lähtien valmistama crossover-tyyppinen automalli, joka korvasi Pohjois-Amerikan markkinoilla Nissan Juken. Mallia ei myydä lainkaan Euroopassa.


title: Nissan Kicks

text: Moottorina on useimmilla markkina-alueilla vapaasti hengittävä 1,6-litrainen (115 hv) bensiinimoottori. Kiinassa mallia myydään 1,5-litraisella (125 hv) moottorilla varustettuna.


title: Niklas Breilin

text: Niklas Breilin (s. 8. syyskuuta 1999) on suomalainen lentopalloilija. Hän on pelipaikaltaan libero. Hän on vuodesta 2017 edustanut Suomessa Kokkolan Tiikereitä. Lentopallon pelaamisen hän aloitti Salossa Rikalavolleyn joukkueessa.


title: Niklas Breilin

text: Breilin kuuluu Suomen maajoukkueeseen vuoden 2018 MM-kisoissa. Hän on pelannut ennen MM-kisoja 16 maaottelua. Hän pelasi kesällä 2018 alle 20-vuotiaiden poikien EM-kisoissa.


title: Niklas Breilin

text: Niklas Breilinin isä Eerik Breilin on myös pelannut lentopalloa SM-sarjassa sekä toiminut miesten ja nuorten maajoukkueiden fysioterapeuttina.


title: Pohjois-Suomen Pankki

text: Pohjois-Suomen Pankki Osakeyhtiö oli vuonna 1918 Ouluun perustettu liikepankki.


title: Pohjois-Suomen Pankki

text: Pankin perustivat 25 henkilöä Oulusta ja Oulun ympäristöstä. Hankkeen takana olivat oululaiset insinööri "I. A. Karhi" ja varatuomari "Iivari Tervonen". Osakepääomaksi tuli 3 miljoonaa markkaa. Pankin toiminta alkoi vuonna 1919.


title: Pohjois-Suomen Pankki

text: Vuonna 1924 pankin pääkonttori siirrettiin Helsinkiin, ja sen nimi muutettiin Atlas-pankiksi.


title: Peugeot Pick Up

text: Peugeot Pick Up on Peugeot’n vuodesta 2017 lähtien Afrikan markkinoille valmistama lava-automalli. Se on uudelleennimetty Dongfeng Rich, joka puolestaan perustuu Nissan Navaran tekniikkaan.


title: Peugeot Pick Up

text: Pick Upin moottorina on 2,5-litrainen (115 hv) diesel ja voimansiirtona viisivaihteinen manuaalivaihteisto. Vetotavaksi on valittavissa taka- tai neliveto.


title: Citroën E-Méhari

text: Citroën E-Méhari on Citroënin vuodesta 2016 lähtien valmistama kaksiovinen crossover-tyyppinen sähköauto. Se lainaa nimensä ja muotoilun yksityiskohtia alkuperäiseltä Citroën Méhari -mallilta.


title: Citroën E-Méhari

text: Vuoden 2017 Euro NCAP -kolaritestistä E-Méhari sai tulokseksi kolme tähteä viidestä.


title: Citroën E-Méhari

text: Malli esiteltiin Citroën Cactus M -konseptiautona syksyllä 2015 Frankfurtin autonäyttelyssä. Tuotantomallin moottori on 50 kilowatin tehoinen, ja sen voimin auto saavuttaa huippunopeuden 110 km/h. Kaupunkiajossa toimintamatka on 200 kilometriä.


title: Citroën C3-XR

text: Citroën C3-XR on Citroënin vuodesta 2014 lähtien Kiinan markkinoille valmistama pieni crossover-tyyppinen automalli.


title: Citroën C3-XR

text: Malli esiteltiin Citroën C-XR -konseptiautona Pekingin autonäyttelyssä keväällä 2014. Tuotantomallin ensiesittely oli saman vuoden syksyllä Pariisin autonäyttelyssä.


title: Citroën C4 Cactus

text: Citroën C4 Cactus on Citroënin vuodesta 2014 lähtien valmistama pieni crossover-tyyppinen automalli. Nimestään huolimatta se ei perustu Citroën C4 -malliin, vaan samalle PF1-pohjalevylle kuin esimerkiksi Citroën C3 ja Peugeot 2008.


title: Citroën C4 Cactus

text: Vuoden 2014 Euro NCAP -kolaritestistä C4 Cactus sai tulokseksi neljä tähteä viidestä.


title: Citroën C4 Cactus

text: Citroën Cactus -konseptiauto esiteltiin Frankfurtin autonäyttelyssä syksyllä 2013. Tuotantomallin ensiesittely oli seuraavana keväänä Geneven autonäyttelyssä. C4 Cactuksessa on monia epätavallisia ominaisuuksia, kuten elastisesta TPU-muovista valmistetut kolhuilta suojaavat Airbump-ilmatyynyt ja väljyyden vuoksi kattoon sijoitettu etumatkustajan turvatyyny. Osana auton räätälöintiä ostaja voi valita Airbump-elementtien värin mielensä mukaan useasta vaihtoehdosta. Moottoreina olivat aluksi kolmisylinterinen 1,2-litrainen (75/82/110 hv) bensiinimoottori sekä 1,6-litrainen (90/100 hv) dieselmoottori.


title: Citroën C4 Cactus

text: Vuonna 2018 malli koki kasvojenkohotuksen, jossa auton keulailmettä uudistettiin ja se sai uudet leveämmät takavalot. Airbump-kylkisuojat ovat aiempaa pienemmät ja vähemmän huomiota herättävät. Jousitukseen tehtiin muutoksia, jotta se antaisi aiempaa pehmeämmän ja mukavuuspainotteisemman ajokokemuksen. Perinteinen kuusivaihteinen automaattivaihteisto korvasi aiemman robottivaihteiston. Uudistettu C4 Cactus korvasi mallistossa Citroën C4:n, jonka valmistus lopetettiin.


title: DS 3 Crossback

text: DS 3 Crossback on DS Automobilesin vuodesta 2018 lähtien valmistama crossover-tyyppinen automalli, joka sijoittuu mallistossa suuremman DS 7 Crossbackin alapuolelle. Se esiteltiin Pariisin autonäyttelyssä syksyllä 2018. DS 3 Crossback on ensimmäinen malli, joka perustuu PSA-konsernin modulaariselle EMP1-pohjalevylle.


title: DS 3 Crossback

text: Moottorivalikoimassa ovat kolmisylinterinen 1,2-litrainen (99/128/153 hv) Puretech-bensiinimoottori ja 1,5-litrainen (99 hv) dieselmoottori.


title: Vaahteraliigan kausi 2018

text: Vaahteraliigan kausi 2018 oli Vaahteraliigan 39. kausi. Kausi käynnistyi 10. toukokuuta 2018 ja Vaahteramalja XXXIX pelattiin 15. syyskuuta 2018. Helsinki Roosters pelasi niin sanotun täydellisen kauden ja voitti kaudella jokaisen ottelunsa. Roostersin mestaruus oli ennätyksellisesti seitsemäs peräkkäinen.


title: Vaahteraliigan kausi 2018

text: Uutena joukkueena sarjassa oli Kuopio Steelers, joka nousi I-divisioonan mestarina sarjaan. Viime kaudella viimeiseksi jäänyt Seinäjoki Crocodiles sai pitää sarjapaikkansa Turku Trojansin jättäytyessä sarjasta. Hieman ennen kauden alkua Hämeenlinna Huskies jätti sarjapaikkansa valmentajasotkuista johtuneen pelaajapulan vuoksi.


title: Vaahteraliigan kausi 2018

text: Kaudella 2018 pelattiin kaksinkertainen sarja. Suomessa pelattujen EM-kilpailuiden vuoksi sarjassa oli kahden viikon maajoukkuetauko.


title: Gregg Barsby

text: Gregg Barsby (s. 1987) on yhdysvaltalainen frisbeegolfaaja ja lajin maailmanmestari vuodelta 2018.


title: Gregg Barsby

text: Barsby on uransa aikana heittänyt 378 turnauksessa, joista hän on voittanut 63. Palkintorahoja hän on kerännyt yli 155 000 dollaria.


Pariisin ilmailunäyttelyn lento-onnettomuus 1973 tapahtui 3. kesäkuuta 1973, kun näytöslennolla olleen Tupolev Tu-144S:n rakenne ylikuormittui ja hajosi ja kone syöksyi maahan Goussainvillessä lähelle Pariisin Le Bourget’n lentoasemaa. Lento oli osa Pariisin ilmailunäyttelyn lentonäytöstä. Maahansyöksyssä kuolivat kaikki kuusi miehistön jäsentä sekä kahdeksan ihmistä Goussainvillessä, ja lisäksi 28 ihmistä loukkaantui. Onnettomuuspaikka oli vain muutaman kilometrin päässä paikasta, johon Air Francen lennolla 4590 ollut Concorde syöksyi vuonna 2000.


title: Pariisin ilmailunäyttelyn lento-onnettomuus 1973

text: Onnettomuuden syystä ei ole täyttä varmuutta. Erään teorian mukaan Tu-144:n miehistö ei tiennyt, että näytöstä oli lähetetty kuvaamaan ranskalainen Mirage-hävittäjä. Väitetään, että Mirage tuli liian lähelle, jolloin Tu-144:n miehistö joutui tekemään väistöliikkeen, joka lopulta johti onnettomuuteen. Toisaalta on myös väitetty onnettomuuden johtuneen siitä, että miehistö yritti tehdä näyttävämmän lennon kuin näytöksessä niin ikään mukana ollut Concorde, mutta teki liikkeitä, joita koneen rakenne ei kestänyt.


text: Onnettomuuskone oli toinen valmistettu Tupolev Tu-144S (rekisteritunnus СССР-77102, valmistenumero 01-2), ensimmäinen varsinaisen tuotantomallin kone ja kaikkiaan kolmas Tu-144. Se oli lentänyt ensilentonsa 20. maaliskuuta 1972, ja sillä oli ennen onnettomuutta lennetty noin 200 tuntia.


text: Koneen mukana Pariisissa oli kuusihenkinen miehistö. Miehistöön kuuluivat kapteeni Mihail V. Kozlov perämies Valeri M. Moltšanov, suunnistaja G. N. Baženov, koelento-ohjelman johtaja V. N. Benderov, vanhempi insinööri B. A. Pervuhin ja lentoinsinööri A. I. Dralin. Heistä Kozlov ja Benderov olivat olleet mukana Tu-144:n ensilennolla.


title: Nils Törnqvist

text: Nils Arthur Törnqvist (25. kesäkuuta 1939 Helsinki – 19. heinäkuuta 2018 Helsinki) oli suomalainen alkeishiukkasfyysikko ja dosentti. Hän oli Suomen viitatuimpia fyysikoita.


title: Nils Törnqvist

text: Nils Törnqvistin vanhemmat olivat professori Leo Törnqvist ja Maj-Lis Rafaela o.s. Lindberg. Törnqvist tuli ylioppilaaksi Nya svenska läroverketistä vuonna 1957 ja valmistui diplomi-insinööriksi Teknillisestä korkeakoulusta 1964. Hän väitteli tekniikan tohtoriksi vuonna 1967 harvinaisen lyhyellä väitöskirjalla: tutkielmassa oli neljä sivua. Hän jatkoi tutkijanuraansa Suomessa ja ulkomailla (CERNissä, Berkeleyssä, Amesissa, Marseillessa ja Wienissä). Hän oli Helsingin yliopiston ja Åbo Akademin dosentti.


title: Nils Törnqvist

text: Törnqvist tutki muun muassa vahvojen vuorovaikutuksien fysiikkaa ja skalaarimesonien ominaisuuksia. 1990-luvulla hän ennusti teoreettisesti uudentyyppisen hiukkasen, kahden mesonin sidotun tilan, joka havaittiin Japanissa kokeellisesti vuonna 2004.


title: Nils Törnqvist

text: Törnqvist julkaisi runsaasti tieteellisiä tutkimuksia sekä itsenäisesti että työryhmien jäsenenä, ja hänen tuotantoonsa on viitattu yli 68 000 kertaa.


title: Antíkyranlahti

text: Antíkyranlahti () on lahti Korintinlahden pohjoisrannan keskivaiheilla Kreikassa. Se on saanut nimensä antiikin ajan Antikyran kaupungista ja sitä vastaavasta nykyajan Antíkyran kylästä. Antiikin aikana lahti tunnettiin latinaksi nimimuodossa "Anticyranus Sinus".


title: Antíkyranlahti

text: Antíkyranlahden länsiranta kuuluu Delfoín kuntaan Fokiin alueyksikössä, ja pohjoisranta Dístomo-Aráchova-Antíkyran kuntaan ja itäranta Livadeián kuntaan Boiotian alueyksikössä. Lahden rannalla sijaitsevat Antíkyran lisäksi kylät Váltos, Potamoí, Stenós, Ágios Isídoros, Paralía Distómou eli Áspra Spítia, Ágios Nikólaos, Karyóti, Panagía Kalamiótissa ja Zelítsa. Lahdessa sijaitsevat pienet saaret Tsaroúchis, Ámpelos ja Daskaleió. Lahden länsipuolella niemen takana sijaitsee Itéanlahti.


title: Itéanlahti

text: Itéanlahti () on lahti Korintinlahden pohjoisrannan keskivaiheilla Kreikassa. Lahti on saanut nimensä sen pohjoisrannan Itéan kaupungista.


title: Itéanlahti

text: Itéanlahden rannat kuuluvat Delfoín kuntaan Fokiin alueyksikössä. Lahden rannalla sijaitsevat Itéan lisäksi Galaxídin kaupunki ja Kírran kylä. Lahdessa sijaitsee joukko pieniä saaria, joista suurimpiin kuuluvat Ágios Geórgios, Ágios Athanásios, Ágios Konstantínos ja Apsifiá. Lahden itäpuolella niemen takana sijaitsee Antíkyranlahti.


title: Siteíanlahti

text: Siteíanlahti (; myös "Sitíanlahti") on lahti Egeanmereen kuuluvassa Kreetanmeressä Kreetan saaren koillisrannikolla Kreikassa. Lahti on saanut nimensä sen länsirannalla sijaitsevasta Siteían kaupungista.


title: Siteíanlahti

text: Siteíanlahden rannat kuuluvat Siteían kuntaan Lasíthin alueyksikössä. Lahden rannalla sijaitsevat Sitéian kaupungin lisäksi kylät Petrás, Trypitós, Agía Fotiá ja Diónysos. Lahdessa ei ole saaria.


title: Gorgopótamos

text:
Gorgopótamos () on joki, joka virtaa Keski-Kreikassa Fthiotiin alueyksikön alueella. Se on Spercheiós-joen sivuhaara, ja sen pituus on noin 15 kilometriä. Gorgopótamos saa alkunsa Oíti-vuorelta, virtaa joesta nimensä saaneen Gorgopótamoksen kylän ohi ja laskee Spercheiókseen lähellä Kómman kylää. Spercheiós virtaa edelleen Egeanmereen kuuluvaan Maliakóslahteen.
Joen ylittää suuri Gorgopótamoksen silta. Toisen maailmansodan aikana 25. marraskuuta 1942 sen luona käytiin Gorgopótamoksen taistelu. Lamían kunnan osa Gorgopótamoksen kunnallisyksikkö, entinen itsenäinen kunta, on saanut nimensä joesta.


title: Normaaliaika

text: Normaaliaika on aikavyöhykejärjestelmän mukainen aika. Suomen normaaliaika on UTC+2 ja kesäaika on tunnin enemmän eli UTC+3. Ennen kesäajan käyttöönottoa 1981 Suomessa noudatettiin normaaliaikaa ympärivuotisesti.


title: Platanóvrysi

text: Platanóvrysi ( eli (Τεχνητή) Λίμνη Πλατανόβρυσης, "(Technití) Límni Platanóvrysis", "Platanóvrysin tekojärvi") on tekojärvi Makedoniassa Pohjois-Kreikassa. Sen pinta-ala on noin 3,25 neliökilometriä. Järvi sijaitsee 224 metrin korkeudella merenpinnasta ja sen suurin syvyys on 95 metriä.


title: Platanóvrysi

text: Platanóvrysin tekojärvi on muodostettu patomalla Néstos-joki sähköntuotannon tarpeisiin. Tekojärven tilavuus on noin 12 miljoonaa kuutiometriä. Hieman yläjuoksulla sijaitsee toinen tekojärvi, Thisavróksen tekojärvi. Järvien alueet ovat osa Rodópi-vuorten kansallispuistoa.


title: Pogonítsa

text: Pogonítsa () on laguunimainen järvi Epeiroksessa luoteisessa Kreikassa. Sen pinta-ala on 0,45 neliökilometriä. Järvi on suurimmillaan noin 0,94 kilometriä pitkä ja noin 0,7 kilometriä leveä.


title: Pogonítsa

text: Pogonítsa-järvi sijaitsee Joonianmereen kuuluvaan Amvrakikóslahteen pistävässä Ágios Thomáksen niemessä Prévezan kaupungin itäpuolella Prévezan kunnan alueella. Se yhdistyy mereen kanavien kautta.


title: Saltíni

text: Saltíni () on järvi läntisessä Keski-Kreikassa. Sen pinta-ala on noin 2,0 neliökilometriä. Järvi on suurimmillaan noin 2,35 kilometriä pitkä ja noin 1,55 kilometriä leveä.


title: Saltíni

text: Saltíni-järvi sijaitsee Áktion niemellä Aitolia-Akarnanian alueyksikössä Áktio-Vónitsan kunnassa lähellä Joonianmeren rantaa. Se on yhdistetty mereen kanavalla. Järvi on Natura 2000 -aluetta ja paikallisesti merkittävä lintualue. Järven pohjoispuolella niemen kärjessä sijaitsee Áktion lentoasema.


title: Sképi

text: Sképi () on järvi Évros-joen suiston alueella Länsi-Traakiassa koillisessa Kreikassa. Sen pinta-ala on noin 0,41 neliökilometriä. Järvi sijaitsee Évroksen haarautumien keskellä vain muutaman sadan metrin päässä Turkin rajasta ja kuuluu Évroksen suiston kansallispuistoon. Se saa alueen muiden pienten järvien (Nymfón, Tsekoúri, Gynaíka, Spítia) tavoin vetensä pääosin joen talvikauden tulvista.


title: Strátos (järvi)

text: Strátos ( eli (Τεχνητή) Λίμνη Στράτου, "(Technití) Límni Strátou", "Strátoksen tekojärvi") on tekojärvi Aitolia-Akarnaniassa läntisessä Keski-Kreikassa. Sen pinta-ala on 8,4 neliökilometriä ja suurin syvyys 20 metriä.


title: Strátos (järvi)

text: Strátoksen tekojärvi on muodostettu patoamalla Achelóos-joki vuonna 1991. Järvi on saanut nimensä Strátoksen kylästä, joka sijaitsee heti järven eteläpuolella sen voimalaitospadon kohdalla. Järven pohjoispuolella sijaitsee Kastrákin tekojärvi. Lännempänä sijaitsevat Amvrakía- ja Ozerós-järvet.


title: Suomen Teollisuuspankki (1918)

text: Suomen Teollisuuspankki, Osakeyhtiö (ruots. Finlands Industribank, Aktiebolag) oli vuonna 1918 Helsinkiin perustettu liikepankki.


title: Suomen Teollisuuspankki (1918)

text: Pankin yhtiöjärjestys vahvistettiin vuonna 1918. Pankin osakkeista vanhat liikepankit omistivat yhteensä 80 %.


title: Suomen Teollisuuspankki (1918)

text: Teollisuuspankki yhdistettiin Helsingin Osakepankkiin ja yhtiö lakkautettiin 1922.


title: Stymfalía (järvi)

text:
Stymfalía () on järvi Peloponnesoksen niemimaan koillisosassa Kreikassa. Sen pinta-ala on noin 3,65 neliökilometriä, suurin pituus noin 3,5 kilometriä, suurin leveys noin 1,3 kilometriä ja suurin syvyys noin viisi metriä. Järvi sijaitsee samannimisellä tasangolla Sikyónan kunnassa noin 626 metrin korkeudella merenpinnasta laskettuna. Järvi on Peloponnesoksen suurin luonnonjärvi.
Stymfalía-järvi on saanut nimensä antiikin ajan Stymfaloksen kaupungista ja sitä ympäröineestä Stymfalian alueesta. Kreikkalaisessa mytologiassa järvellä elivät Stymfaloksen linnut. Järven pohjoisrannalla sijaitsee nykyinen Stymfalían kylä. Stymfalía-järveä ympäröivät Kyllíni- ja Olígyrtos-vuoret. Järvi ympäristöineen on Natura 2000 -aluetta.


title: Zázaris

text:
Zázaris ( eli Λίμνη Ζάζαρη, "Límni Zázari", "Zázariksen järvi") eli Mikrolímni (Μικρολίμνη) on järvi Makedoniassa Pohjois-Kreikassa. Sen pinta-ala on noin 1,7 neliökilometriä. Järvi on suurimmillaan noin 2,08 kilometriä pitkä ja noin 1,43 kilometriä leveä, ja sen ympärysmitta on noin kuusi kilometriä. Järvi sijaitsee 602 metrin korkeudella merenpinnasta ja sen suurin syvyys on 6,5 metriä.
Zázaris-järvi sijaitsee Flórinan alueyksikössä Amýntaion kunnan eteläosassa. Sen etelärannalla sijaitsee Limnochórin kylä, itäpuolella Valtónera, pohjoispuolella Agrapidiés ja länsipuolella Sklíthro. Zázaris-järvestä noin kaksi kilometriä etelään sijaitsee suurempi Cheimadítida-järvi. Järvet muodostavat yhdessä Natura 2000 -alueen, jonka koko on hehtaaria.


title: Amvrakikós

text: Amvrakikós (; virallisesti Δημοτική Ενότητα Αμβρακικού, "Dimotikí Enótita Amvrakikoú") on yksi Ártan kunnan kunnallisyksiköistä ja entinen itsenäinen Kreikan kunta. Se sijaitsee Ártan alueyksikössä Epeiroksen alueella. Kunnallisyksikön väkiluku on 4 268 (vuonna 2011).


title: Amvrakikós

text: Amvrakikóksen kunnallisyksikkö käsittää Ártan kunnan eteläosan ja sijaitsee sille nimen antaneen Amvrakikóslahden rannalla. Kunnallisyksikön suurin asutus on Anézan kylä. Amvrakikós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ártan kuntaan yhdessä Filothéin, Vlachérnan ja Xirovoúnin kanssa, jolloin se muuttui uuden kunnan kunnallisyksiköksi.


title: Amvrakikós

text: Amvrakikóksen kunnallisyksikkö muodostuu seuraavista kyläyhdyskunnista ja asutuksista:


title: Anatolí (Ioánnina)

text: Anatolí () on Kreikan kaupunki sekä samanniminen Ioánninan kunnan kunnallisyksikkö (Δημοτική Ενότητα Ανατολής, "Dimotikí Enótita Anatolís") ja entinen itsenäinen kunta. Se sijaitsee Ioánninan alueyksikössä Epeiroksen alueella. Koko kunnallisyksikön väkiluku on 11 555 ja varsinaisen Anatolín kaupungin väkiluku 9 798 (vuonna 2011).


title: Anatolí (Ioánnina)

text: Anatolín kaupunki sijaitsee lähellä Pamvótida-järven rantaa noin kolme kilometriä Ioánninan keskustasta etelään, ja se on Ioánninan esikaupunkeja. Anatolín kunnallisyksikkö käsittää alueen Ioánninan kunnan eteläosassa. Anatolí oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ioánninan kuntaan yhdessä Bizánin, Nisí Ioannínonin, Pamvótidan ja Péraman kanssa, jolloin se muuttui uuden kunnan kunnallisyksiköksi.


title: Anatolí (Ioánnina)

text: Anatolín kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Árachthos (kunnallisyksikkö)

text: Árachthos (, virallisesti Δημοτική Ενότητα Αράχθου, "Dimotikí Enótita Aráchthou") on yksi Nikólaos Skoufáksen kunnan kunnallisyksiköistä ja entinen itsenäinen Kreikan kunta. Se sijaitsee Ártan alueyksikössä Epeiroksen alueella. Kunnallisyksikön väkiluku on 4 661 (vuonna 2011).


title: Árachthos (kunnallisyksikkö)

text: Árachthoksen kunnallisyksikkö käsittää Nikólaos Skoufáksen kunnan eteläosan ja sijaitsee sille nimen antaneen Árachthos-joen suussa Amvrakikóslahden rannalla. Kunnallisyksikön suurin asutus on Neochórin kylä. Árachthos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nikólaos Skoufáksen kunnaksi yhdessä Komménon, Kompotín ja Pétan kanssa, jolloin se muuttui uuden kunnan kunnallisyksiköksi.


title: Árachthos (kunnallisyksikkö)

text: Árachthoksen kunnallisyksikkö muodostuu seuraavista kyläyhdyskunnista ja asutuksista:


title: Athamanía

text: Athamanía (; virallisesti Δημοτική Ενότητα Αθαμανίας, "Dimotikí Enótita Athamanías") on yksi Kentriká Tzoumérkan kunnan kunnallisyksiköistä ja entinen itsenäinen Kreikan kunta. Se sijaitsee Ártan alueyksikössä Epeiroksen alueella. Kunnallisyksikön väkiluku on 3 786 (vuonna 2011).


title: Athamanía

text: Athamanían kunnallisyksikkö käsittää Kentriká Tzoumérkan kunnan eteläosan. Se on nimetty samalla seudulla sijainneen antiikin aikaisen Athamanian alueen mukaan. Kunnallisyksikön suurin asutus on Athamánion kylä. Athamanía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kentriká Tzoumérkan kunnaksi yhdessä Ágnantan, Melissourgoín ja Theodórianan kanssa, jolloin se muuttui uuden kunnan kunnallisyksiköksi.


title: Athamanía

text: Athamanían kunnallisyksikkö muodostuu seuraavista kyläyhdyskunnista ja asutuksista:


title: Bizáni

text: Bizáni () on Kreikan kylä sekä yksi Ioánninan kunnan kunnallisyksiköistä (Δημοτική Ενότητα Μπιζανίου, "Dimotikí Enótita Bizaníou") ja entinen itsenäinen kunta. Se sijaitsee Ioánninan alueyksikössä Epeiroksen alueella. Koko kunnallisyksikön väkiluku on 5 124 ja varsinaisen kylän, oikeammin Néo Bizáni (Νέο Μπιζάνι, ”Uusi Bizáni”), väkiluku 307 (vuonna 2011).


title: Bizáni

text: Néo Bizánin kylä sijaitsee linnuntietä noin 11 kilometriä Ioánninan kaupungista etelään. Bizánin kunnallisyksikkö käsittää Ioánninan kunnan eteläosan. Kunnallisyksikön suurin asutus on Pedinín kaupunki.


title: Bizáni

text: Ensimmäisessä Balkanin sodassa vuonna 1913 kylän lähellä käytiin Bizánin taistelu. Bizáni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ioánninan kuntaan yhdessä Anatolín, Nisí Ioannínonin, Pamvótidan ja Péraman kanssa, jolloin se muuttui uuden kunnan kunnallisyksiköksi.


title: Bizáni

text: Bizánin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Osakepankki Ulkomaankauppaa varten

text: Osakepankki Ulkomaankauppaa varten oli Helsingissä 1920–1923 toiminut liikepankki.


title: Osakepankki Ulkomaankauppaa varten

text: Pankin yhtiöjärjestys vahvistettiin vuonna 1919. Toimintansa pankki aloitti 1920. Pankin osakkeenomistajia olivat mm. "Suomen Finanssiosakeyhtiö" ja Investor AB Ruotsista.


title: Osakepankki Ulkomaankauppaa varten

text: Pankin menestys ei kuitenkaan ollut toivotunlainen. Pankin asiainhoito oli ollut uhkarohkeaa, ja pankki asetettiin suoritustilaan vuonna 1924. Helsingin Osakepankki otti vastatakseen pankin talletuksista ja veloista.


title: Osakepankki Ulkomaankauppaa varten

text: Pankin osake noteerattiin pörssissä vuosina 1922–1923.


title: Egnatía (Ioánnina)

text: Egnatía (; virallisesti Δημοτική Ενότητα Εγνατίας, "Dimotikí Enótita Egnatías") on yksi Métsovon kunnan kunnallisyksiköistä ja entinen itsenäinen Kreikan kunta. Se sijaitsee Ioánninan alueyksikössä Epeiroksen alueella. Kunnallisyksikön väkiluku on 2 331 (vuonna 2011).


title: Egnatía (Ioánnina)

text: Egnatían kunnallisyksikkö käsittää Métsovon kunnan länsiosan. Se on nimetty alueen läpi kulkeneen antiikin aikaisen Via Egnatian mukaan. Kunnallisyksikön suurin asutus on Chrysovítsan kylä. Egnatía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Métsovon kuntaan yhdessä Miléan kanssa, jolloin se muuttui uuden kunnan kunnallisyksiköksi.


title: Egnatía (Ioánnina)

text: Métsovon Egnatíaa ei tule sekoittaa toiseen Egnatían kunnallisyksikköön, joka sijaitsee Vólvin kunnassa Keski-Makedonian alueella.


title: Egnatía (Ioánnina)

text: Egnatían kunnallisyksikkö muodostuu seuraavista kyläyhdyskunnista ja asutuksista:


title: Loúros (kunnallisyksikkö)

text: Loúros (; myös "Lúros") on Kreikan kylä sekä samanniminen Prévezan kunnan kunnallisyksikkö (Δημοτική Ενότητα Λούρου, "Dimotikí Enótita Loúrou") ja entinen itsenäinen kunta. Se sijaitsee Prévezan alueyksikössä Epeiroksen alueella. Koko kunnallisyksikön väkiluku on 4 581 ja varsinaisen Loúroksen kylän väkiluku 1 938 (vuonna 2011).


title: Loúros (kunnallisyksikkö)

text: Loúroksen kylä sijaitsee sille nimen antaneen Loúros-joen rannalla noin 25 kilometriä pohjoiseen Prévezan kaupungista. Loúroksen kunnallisyksikkö käsittää Prévezan kunnan koillisosan. Loúros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Prévezan kuntaan yhdessä Zálongon kanssa, jolloin se muuttui uuden kunnan kunnallisyksiköksi.


title: Loúros (kunnallisyksikkö)

text: Loúroksen kunnallisyksikkö muodostuu seuraavista kyläyhdyskunnista ja asutuksista:


title: Pamvótida (kunnallisyksikkö)

text: Pamvótida (; virallisesti Δημοτική Ενότητα Παμβώτιδος, "Dimotikí Enótita Pamvótidos") on yksi Ioánninan kunnan kunnallisyksiköistä ja entinen itsenäinen Kreikan kunta. Se sijaitsee Ioánninan alueyksikössä Epeiroksen alueella. Kunnallisyksikön väkiluku on 10 468 (vuonna 2011).


title: Pamvótida (kunnallisyksikkö)

text: Pamvótidan kunnallisyksikkö käsittää Ioánninan kunnan kaakkoisosan. Se on nimetty Pamvótida-järven mukaan. Kunnallisyksikön suurin asutus on Katsikáksen kaupunki. Pamvótida oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ioánninan kuntaan yhdessä Anatolín, Bizánin, Nisí Ioannínonin ja Péraman kanssa, jolloin se muuttui uuden kunnan kunnallisyksiköksi.


title: Pamvótida (kunnallisyksikkö)

text: Pamvótidan kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Pérama (Ioánnina)

text: Pérama () on Kreikan kylä sekä samanniminen Ioánninan kunnan kunnallisyksikkö (Δημοτική Ενότητα Περάματος, "Dimotikí Enótita Perámatos") ja entinen itsenäinen kunta. Se sijaitsee Ioánninan alueyksikössä Epeiroksen alueella. Koko kunnallisyksikön väkiluku on 4 749 ja varsinaisen Péraman kylän väkiluku 1 841 (vuonna 2011).


title: Pérama (Ioánnina)

text: Péraman kylä sijaitsee noin neljä kilometriä Ioánninan kaupungista pohjoiseen. Péraman kunnallisyksikkö käsittää Ioánninan kunnan pohjoisosan Pamvótida-järven pohjoispuolella. Pérama oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ioánninan kuntaan yhdessä Anatolín, Bizánin, Nisí Ioannínonin ja Pamvótidan kanssa, jolloin se muuttui uuden kunnan kunnallisyksiköksi.


title: Pérama (Ioánnina)

text: Péraman kunnallisyksikkö muodostuu seuraavista kyläyhdyskunnista ja asutuksista:


title: Pogonianí

text: Pogonianí () on Kreikan kylä sekä samanniminen Pogónin kunnan kunnallisyksikkö (Δημοτική Ενότητα Πωγωνιανής, "Dimotikí Enótita Pogonianís") ja entinen itsenäinen kyläkunta. Se sijaitsee Ioánninan alueyksikössä Epeiroksen alueella. Koko kunnallisyksikön väkiluku on 567 ja varsinaisen Pogonianín kylän väkiluku 425 (vuonna 2011).


title: Pogonianí

text: Pogonianín kylä sijaitsee Albanian rajan pinnassa linnuntietä noin 53 kilometriä luoteeseen Ioánninasta. Sen nimi oli vuoteen 1928 saakka "Vostína" (Βοστίνα, ). Pogonianín kunnallisyksikkö käsittää alueen Pogónin kunnan pohjoisosassa kylän ympärillä. Pogonianí oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pogónin kunnaksi yhdessä Áno Kalamáksen, Áno Pogónin, Delvinákin, Kalpákin ja Lávdanin kanssa, jolloin se muuttui uuden kunnan kunnallisyksiköksi.


title: Pogonianí

text: Pogonianín kunnallisyksikkö muodostuu seuraavista kyläyhdyskunnista ja asutuksista:


title: Týmfi (kunnallisyksikkö)

text: Týmfi (; myös "Tímfi"; virallisesti Δημοτική Ενότητα Τύμφης, "Dimotikí Enótita Týmfis") on yksi Zagórin kunnan kunnallisyksiköistä ja entinen itsenäinen Kreikan kunta. Se sijaitsee Ioánninan alueyksikössä Epeiroksen alueella. Kunnallisyksikön väkiluku on 862 (vuonna 2011).


title: Týmfi (kunnallisyksikkö)

text: Týmfin kunnallisyksikkö käsittää Zagórin kunnan pohjois- ja keskiosan Píndos-vuoristossa. Se on saanut nimensä alueen Týmfi-vuoresta. Kunnallisyksikön suurin asutus on Tsepélovon kylä. Týmfi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Zagórin kunnaksi yhdessä Anatolikó Zagórin, Kentrikó Zagórin, Pápigkon ja Vovoúsan kanssa, jolloin se muuttui uuden kunnan kunnallisyksiköksi.


title: Týmfi (kunnallisyksikkö)

text: Týmfin kunnallisyksikkö muodostuu seuraavista kyläyhdyskunnista ja asutuksista:


title: Zálongo (kunnallisyksikkö)

text: Zálongo (; virallisesti Δημοτική Ενότητα Ζαλόγγου, "Dimotikí Enótita Zalóngou") on yksi Prévezan kunnan kunnallisyksiköistä ja entinen itsenäinen Kreikan kunta. Se sijaitsee Prévezan alueyksikössä Epeiroksen alueella. Kunnallisyksikön väkiluku on 4 299 (vuonna 2011).


title: Zálongo (kunnallisyksikkö)

text: Zálongon kunnallisyksikkö käsittää Prévezan kunnan keski- ja länsiosan. Se on saanut nimensä alueen Zálongo-vuoresta. Kunnallisyksikön suurin asutus on Kanálin kylä. Zálongo oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Prévezan kuntaan yhdessä Loúroksen kanssa, jolloin se muuttui uuden kunnan kunnallisyksiköksi.


title: Zálongo (kunnallisyksikkö)

text: Zálongon kunnallisyksikkö muodostuu seuraavista kyläyhdyskunnista ja asutuksista:


title: Egnatia

text: Egnatia tai Egnatía () voi viitata seuraaviin:


title: Axel Ekestubbe

text: Axel Ekestubbe (21. lokakuuta 1849 Heinola – 27. huhtikuuta 1907 Helsinki) oli valtioneuvos ja moninkertainen valtiopäivämies, joka toimi Yleisen revisionioikeuden ylijohtajana.


title: Axel Ekestubbe

text: Axel Ekestubben vanhemmat olivat postitarkastaja Reinhold Ferdinand Ekestubbe ja Lovisa Juliana Standertskjöld. Ekestubbe tuli ylioppilaaksi 1868 ja suoritti tuomaritutkinnon 1872 ja kameraalitutkinnon 1873. Kenraalikuvernöörin kansliaan hän tuli 1878 kanslistiksi, toimituspäällikön apulainen hänestä tuli 1883, toisen osaston toimituspäällikkö 1891 ja ensimmäisen osaston 1895. Yleisen revisionioikeuden ylijohtajaksi Ekestubbe nimitettiin 1901, valtioneuvoksen arvon hän sai 1899. Ekestubbe oli valtiopäivien jäsen vuosina 1882, 1885, 1888, 1891 ja 1894.


title: Artémida

text: Artémida (, ) voi viitata seuraaviin paikkoihin Kreikassa:


title: Maróneia

text: Maróneia (; myös "Marónia") on Kreikan kylä sekä samanniminen Maróneia-Sápeen kunnan kunnallisyksikkö (Δημοτική Ενότητα Μαρωνείας, "Dimotikí Enótita Maroneías") ja entinen itsenäinen kunta. Se sijaitsee Rodópin alueyksikössä Itä-Makedonian ja Traakian alueella. Koko kunnallisyksikön väkiluku on 6 350 ja varsinaisen Maróneian kylän väkiluku 427 (vuonna 2011).


title: Maróneia

text: Maróneian kylä sijaitsee noin 26 kilometriä eteläkaakkoon Komotinín kaupungista. Se on ottanut nimensä samalla seudulla sijainneesta antiikin aikaisesta Maroneian kaupungista. Maróneian kunnallisyksikkö käsittää Maróneia-Sápeen kunnan länsiosan Traakianmeren rannalla. Maróneia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Maróneia-Sápeen kunnaksi yhdessä Sápeen kanssa, jolloin se muuttui uuden kunnan kunnallisyksiköksi.


title: Maróneia

text: Maróneian kunnallisyksikkö muodostuu seuraavista kyläyhdyskunnista ja asutuksista:


title: Piereís

text: Piereís (; myös "Pierís"; virallisesti Δημοτική Ενότητα Πιερέων, "Dimotikí Enótita Pieréon") on yksi Pangaíon kunnan kunnallisyksiköistä ja entinen itsenäinen Kreikan kunta. Se sijaitsee Kaválan alueyksikössä Itä-Makedonian ja Traakian alueella. Kunnallisyksikön väkiluku on 4 011 (vuonna 2011).


title: Piereís

text: Piereísin kunnallisyksikkö käsittää Pangaíon kunnan keskiosan. Se on nimetty samalla seudulla sijainneen antiikin aikaisen Pieriin alueen mukaan. Kunnallisyksikön suurin asutus on Mousthénin kylä. Piereís oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pangaíon kuntaan yhdessä Eleftheréen, Eleftheroúpolin ja Orfánin kanssa, jolloin se muuttui uuden kunnan kunnallisyksiköksi.


title: Piereís

text: Piereísin kunnallisyksikkö muodostuu seuraavista kyläyhdyskunnista ja asutuksista:


title: Opel GT (2007)

text: Opel GT on Opelin vuosina 2007–2009 valmistama kaksiovinen kangaskattoinen roadster, joka korvasi Opel Speedsterin. Sen nimi on lainattu alkuperäiseltä vuosien 1968–1973 Opel GT -mallilta. Pohjois-Amerikassa autoa myytiin Saturn Sky -nimisenä, Etelä-Koreassa nimellä Daewoo G2X.


title: Opel GT (2007)

text: Moottorina autossa on nelisylinterinen 2,0-litrainen (264 hv) bensiinimoottori, joka on suorasuihkutteinen ja turboahdettu. Voimansiirtona on viisivaihteinen manuaalivaihteisto ja vetotapana takaveto.


title: Stavroúpoli (Xánthi)

text: Stavroúpoli (, ) on Kreikan kylä sekä samanniminen Xánthin kunnan kunnallisyksikkö (Δημοτική Ενότητα Σταυρούπολης, "Dimotikí Enótita Stavroúpolis") ja entinen itsenäinen kunta. Se sijaitsee Xánthin alueyksikössä Itä-Makedonian ja Traakian alueella. Koko kunnallisyksikön väkiluku on 2 050 ja varsinaisen Stavroúpolin kylän väkiluku 536 (vuonna 2011).


title: Stavroúpoli (Xánthi)

text: Stavroúpolin kylä, suomeksi ”Ristin kaupunki”, sijaitsee linnuntietä noin 17 kilometriä luoteeseen Xánthin kaupungista. Stavroúpolin kunnallisyksikkö käsittää Xánthin kunnan länsiosan. Stavroúpoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Xánthin kuntaan, jolloin se muuttui uuden kunnan kunnallisyksiköksi.


title: Stavroúpoli (Xánthi)

text: Stavroúpolin kunnallisyksikkö muodostuu seuraavista kyläyhdyskunnista ja asutuksista:


title: Commana

text: Commana (bretoniksi "Kommanna") on kunta läntisessä Ranskassa Finistèren departementissa Bretagnen alueella. Se sijaitsee Monts d’Arrée vuoriston juurella.


title: Commana

text: Kunnan nähtävyyksiä on esihistoriallinen Mougau-Bihanin katettu kuja ("Allée couverte du Mougau-Bihan").


title: Commana

text: 1920-luvulla paikkakunnalla tapahtui niin kutsuttu Seznecin tapaus, joka on yksi Ranskan kuuluisimmista rikoksista ja sitä seuranneita oikeudenkäyntejä. Tapauksessa paikallinen liikemies Pierre Quemeneur katosi, ja aiemmin hänen seurassaan ollutta Guillaume Seznecia syytettiin hänen murhastaan. Oletettua uhria ei koskaan löydetty, mutta Seznec kuitenkin tuomittiin murhasta ja tuomittiin pakkotyöhön Ranskan Guayanaan. Charles de Gaulle armahti Seznecin vuonna 1946. Muutama vuosi tämän jälkeen hänet tapettiin kuorma-auton yliajamana Pariisissa. Tapauksesta on tehty TV-elokuvia ja teatteriesityksiä.


title: Vistonída (kunnallisyksikkö)

text: Vistonída (; virallisesti Δημοτική Ενότητα Βιστωνίδας/Βιστωνίδος, "Dimotikí Enótita Vistonídas/Vistonídos") on yksi Ávdiran kunnan kunnallisyksiköistä ja entinen itsenäinen Kreikan kunta. Se sijaitsee Xánthin alueyksikössä Itä-Makedonian ja Traakian alueella. Kunnallisyksikön väkiluku on 10 435 (vuonna 2011).


title: Vistonída (kunnallisyksikkö)

text: Vistonídan kunnallisyksikkö käsittää Ávdiran kunnan keskiosan kunnallisyksikölle nimen antaneen Vistonída-järven länsipuolella. Kunnallisyksikön suurin asutus on koko kunnan kuntakeskus Geniséan kylä. Vistonída oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ávdiran kuntaan yhdessä Séleron kanssa, jolloin se muuttui uuden kunnan kunnallisyksiköksi.


title: Vistonída (kunnallisyksikkö)

text: Vistonídan kunnallisyksikkö muodostuu seuraavista kyläyhdyskunnista ja asutuksista:


title: Ágios Geórgios Tymfristoú

text: Ágios Geórgios Tymfristoú () on Kreikan kylä sekä samanniminen Makrakómin kunnan kunnallisyksikkö (Δημοτική Ενότητα Αγίου Γεωργίου Τυμφρηστού, "Dimotikí Enótita Agíou Georgíou Tymfristoú") ja entinen itsenäinen kunta. Se sijaitsee Fthiotiin alueyksikössä Keski-Kreikan alueella. Koko kunnallisyksikön väkiluku on 2 305 ja varsinaisen Ágios Geórgioksen kylän (myös "Ágios Geórgios Fthiótidas", Άγιος Γεώργιος Φθιώτιδας) väkiluku 420 (vuonna 2011).


title: Ágios Geórgios Tymfristoú

text: Ágios Geórgioksen kylä sijaitsee Spercheiós-joen varrella eteläisessä Píndos-vuoristossa, noin 16 kilometriä länteen Makrakómin kaupungista. Kylä on nimetty Pyhän Georgioksen eli Pyhän Yrjön mukaan. Lukuisista muista samannimisistä kylistä erottavan lisänimensä se on saanut alueen Tymfristós-vuoresta. Ágios Geórgios Tymfristoún kunnallisyksikkö käsittää alueen Makrakómin kunnan länsiosassa.


title: Ágios Geórgios Tymfristoú

text: Ágios Geórgios Tymfristoú oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Makrakómin kuntaan yhdessä Spercheiádan ja Tymfristóksen kanssa, jolloin se muuttui uuden kunnan kunnallisyksiköksi.


title: Ágios Geórgios Tymfristoú

text: Ágios Geórgios Tymfristoún kunnallisyksikkö muodostuu seuraavista kyläyhdyskunnista ja asutuksista:


title: Aidipsós

text: Aidipsós (; myös "Edipsós") on Kreikan kylä sekä samanniminen Istiaía-Aidipsóksen kunnan kunnallisyksikkö (Δημοτική Ενότητα Αιδηψού, "Dimotikí Enótita Aidipsoú") ja entinen itsenäinen kunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 6 141 ja varsinaisen Aidipsóksen kylän väkiluku 1 249 (vuonna 2011).


title: Aidipsós

text: Aidipsóksen kylä sijaitsee Euboian saaren luoteisosassa Pohjoisen Euboianlahden rannalla. Aidipsóksen kunnallisyksikkö käsittää Istiaía-Aidipsóksen kunnan länsiosan aivan saaren luoteiskärkeä lukuun ottamatta. Kunnallisyksikön suurin asutus on Loutrá Aidipsoún kaupunki vain pari kilometriä Aidipsóksen kylästä etelään. Kylä on perinyt nimensä Loutrá Aidipsoún paikalla sijainneelta antiikin ajan Aidepsoksen kaupungilta.


title: Aidipsós

text: Aidipsós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Istiaía-Aidipsóksen kunnaksi yhdessä Artemísion, Istiaían, Lichádan ja Oreoín kanssa, jolloin se muuttui uuden kunnan kunnallisyksiköksi.


title: Aidipsós

text: Aidipsóksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Amárynthos

text: Amárynthos () on Kreikan kaupunki sekä samanniminen Erétrian kunnan kunnallisyksikkö (Δημοτική Ενότητα Αμαρυνθίων, "Dimotikí Enótita Amarynthíon") ja entinen itsenäinen kunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 6 723 ja varsinaisen Amárynthoksen kaupungin väkiluku 3 647 (vuonna 2011).


title: Amárynthos

text: Amárynthoksen pieni kaupunki sijaitsee Euboian saaren keskiosissa Eteläisen Euboianlahden rannalla noin kahdeksan kilometriä itään Erétrian kaupungista ja noin 28 kilometriä Chalkídan kaupungista. Amárynthoksen kunnallisyksikkö käsittää Erétrian kunnan itäosan. Kaupunki on ottanut nimensä antiikin ajan "Amarynthoksen" (, ) kaupungista, joka sijaitsi samalla seudulla. Se tunnettiin Artemis Amarynthian (tai Amarynthoksen) temppelistä. Nykyinen Amárynthos on pienimuotoinen lomakohde ja suosittu erityisesti ateenalaisten parissa.


title: Amárynthos

text: Amárynthos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Erétrian kuntaan, jolloin se muuttui uuden kunnan kunnallisyksiköksi.


title: Amárynthos

text: Amárynthoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Ranskan kielen äännerakenne

text: Tämä artikkeli kuvailee Pariisissa puhuttavan standardiranskan äännerakennetta eli fonologiaa. Huomattavia ranskan äänteellisiä ominaisuuksia ovat uvulaarinen r eli niin sanottu kurkku-r, nasalisoidut vokaalit sekä eräät fonologiset prosessit, jotka vaikuttavat sananloppuisiin äänteisiin.Monissa ranskan sanoissa on niin sanottu latentti loppukonsonantti, eli sananloppuinen konsonantti, joka ääntyy ainoastaan seuraavan sanan alkaessa vokaalilla. Esimerkiksi sana "deux" 'kaksi' ääntyy yksinään tai konsonanttialkuisen sanan edellä, mutta ennen vokaalilla alkavaa sanaa se ääntyy , esimerkiksi "deux ans" 'kaksi vuotta' . Tätä :aa kutsutaan liaison-konsonantiksi, joka näkyy sanan oikeinkirjoituksessa.


title: Ranskan kielen äännerakenne

text: Standardiranskassa on korkeintaan 13 oraalista vokaalia ja 4 nasaalista vokaalia.


title: Ranskan kielen äännerakenne

text: Quebecin ja Cajunin murteissa suppeiden vokaalien allofoneina esiintyvät kun ne ovat foneettisesti lyhyitä (eli muuten kuin ennen konsonantteja ) tai umpitavuissa. Pariisin ranskassa väljyys vaihtelee suppean :n ja lähes suppean :n välillä.


title: Ranskan kielen äännerakenne

text: Puolisuppeat ja puoliväljät vokaalit ovat harvoin kontrastoivia, joten ne esiintyvät usein vapaassa vaihtelussa; yleisesti puolisuppeat esiintyvät avotavuissa ja puoliväljät umpitavuissa. On kuitenkin joitakin minimipareja; esimerkiksi ja kontrastoivat sananloppuisissa avotavuissa ("allait" 'oli menossa' vs. "allé" 'mennyt'), ja ja sekä ja kontrastoivat yksitavuisten sanojen umpitavuissa ("Rhodes" 'Rodos' vs. "rôde" 'maleksin'; "jeune" 'nuori' vs. "jeûne" 'paasto').


title: Ranskan kielen äännerakenne

text: Vokaalien ja foneeminen kontrasti on hävinnyt Ranskan eteläosassa, jossa ne esiintyvät ainoastaan vapaassa vaihtelussa. :n ja :n sekä :n ja :n foneeminen kontrasti on säilynyt ainoastaan Belgiassa.


title: Ranskan kielen äännerakenne

text:
Ranskan švaa-vokaali on foneettisesti hieman pyöreä välinen keskivokaali. Sitä pidetään joskus foneettisesti samana kuin . Ranskan švaan pääominaisuus on sen ”epävakaus”; joskus sitä ei äännetä lainkaan, kuten sanan keskellä yksittäiskonsonantin jälkeen
ja sanan lopussa
Sananloppuinen švaa saatetaan kuitenkin joskus lausua jos sitä seuraa kaksi konsonanttia;
Lisäksi sanan lopussa švaa äännetään usein runoissa ja lauluissa, jos rytmi sitä edellyttää.


title: Ranskan kielen äännerakenne

text: I konjugaation verbien futuuri- ja konditionaalimuotojen švaa saatetaan jättää lausumatta myös kahden konsonantin jälkeen


title: Ranskan kielen äännerakenne

text:
Yleensä švaa ei äänny umpitavuissa . Silloin kun se ääntyy niin, esiintyy yleensä morfologista vaihtelua :n kanssa;
Joillakin puhujilla voi esiintyä kolmisuuntaista vaihtelua:


title: Ranskan kielen äännerakenne

text: Lukuun ottamatta joillakin puhujilla esiintyvää :n ja :n kontrastia eräissä harvoissa minimipareissa (kuten "mettre" ja "maître" ) vokaalipituus on täysin allofonista. Vokaali voi ääntyä pitkänä painollisessa umpitavussa seuraavissa tapauksissa:


title: Ranskan kielen äännerakenne

text: Sanapaino ei ole ranskassa erottavaa. Kieliopillinen paino on aina sanan viimeisellä tavulla, paitsi jos kyseisessä tavussa on švaa , jolloin paino on sitä edeltävällä tavulla. Švaalliset yksitavuiset sanat ("ce", "de", "que") ovat yleisesti enkliittisiä mutta saattavat joskus olla painollisia.


title: Akraifnía

text: Akraifnía (; myös "Akrefnía"; virallisesti Δημοτική Ενότητα Ακραιφνίας, "Dimotikí Enótita Akraifnías") on yksi Orchomenóksen kunnan kunnallisyksiköistä ja entinen itsenäinen Kreikan kunta. Se sijaitsee Boiotian alueyksikössä Keski-Kreikan alueella. Kunnallisyksikön väkiluku on 2 752 (vuonna 2011).


title: Akraifnía

text: Akraifnían kunnallisyksikkö käsittää Orchomenóksen kunnan itäosan. Se suurin asutus on Akraífnion kylä. Kumpikin on ottanut nimensä seudulla sijainneelta antiikin ajan Akraifian kaupungilta. Akraifnía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Orchomenóksen kuntaan, jolloin se muuttui uuden kunnan kunnallisyksiköksi.


title: Akraifnía

text: Akraifnían kunnallisyksikkö muodostuu seuraavista kyläyhdyskunnista ja asutuksista:


title: Amfíkleia

text: Amfíkleia (; myös "Amfíklia") on Kreikan kaupunki sekä samanniminen Amfíkleia-Eláteian kunnan kunnallisyksikkö (Δημοτική Ενότητα Αμφίκλειας, "Dimotikí Enótita Amfíkleias") ja entinen itsenäinen kunta. Se sijaitsee Fthiotiin alueyksikössä Keski-Kreikan alueella. Koko kunnallisyksikön väkiluku on 4 186 ja varsinaisen Amfíkleian kaupungin väkiluku 3 012 (vuonna 2011).


title: Amfíkleia

text: Amfíkleian pieni kaupunki sijaitsee linnuntietä noin 30 kilometriä eteläkaakkoon Lamíasta ja noin 34 kilometriä luoteeseen Livadeiásta. Kylän alkuperäinen nimi on "Dadí" (Δαδί). Se nimettiin uudelleen vuonna 1915 lähellä sijainneen antiikin aikaisen Amfikaian eli Amfikleian kaupungin mukaan. Amfíkleian kunnallisyksikkö käsittää Amfíkleia-Eláteian kunnan länsiosan. Seudun nähtävyyksiin kuuluu muun muassa Dadín luostari ("Moní Dadíou").


title: Amfíkleia

text: Amfíkleia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Amfíkleia-Eláteian kunnaksi yhdessä Eláteian ja Tithoréan kanssa, jolloin se muuttui uuden kunnan kunnallisyksiköksi.


title: Amfíkleia

text: Amfíkleian kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Vaahteraliigan kausi 2017

text: Vaahteraliigan kausi 2017 oli Vaahteraliigan historian 38. kausi. Kausi käynnistyi 6. kesäkuuta 2017 ja Vaahteramalja XXVIII pelattiin 9. syyskuuta 2017. Liigan mestaruuden voitti kuudennen kerran peräkkäin Helsinki Roosters.


title: Vaahteraliigan kausi 2017

text: Kaudella 2017 pelattiin kaksinkertainen sarja.


title: Anthidóna

text: Anthidóna (, ) on Kreikan kylä sekä samanniminen Chalkídan kunnan kunnallisyksikkö (Δημοτική Ενότητα Ανθηδώνας/Ανθηδώνος, "Dimotikí Enótita Anthidónas/Anthidónos") ja entinen itsenäinen kunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 7 309 ja varsinaisen Anthidónan kylän väkiluku 129 (vuonna 2011).


title: Anthidóna

text: Anthidónan kylä sijaitsee Manner-Kreikan puolella Pohjoisen Euboianlahden rannalla linnuntietä noin 13 kilometriä länsiluoteeseen Chalkídan kaupungista. Kylä on ottanut nimensä samalla paikalla sijainneelta antiikin ajan Anthedonin kaupungilta. Anthidónan kunnallisyksikkö käsittää Chalkídan kunnan länsiosan. Sen suurin asutus on Drosián kaupunki.


title: Anthidóna

text: Anthidóna oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chalkídan kuntaan yhdessä Avlídan, Lilántian ja Néa Artákin kanssa, jolloin se muuttui uuden kunnan kunnallisyksiköksi.


title: Anthidóna

text: Anthidónan kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Antíkyra

text: Antíkyra (, ) on Kreikan kylä sekä samanniminen Dístomo-Aráchova-Antíkyran kunnan kunnallisyksikkö (Δημοτική Ενότητα Αντικύρας, "Dimotikí Enótita Antikýras") ja entinen itsenäinen kyläkunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 1 537 ja varsinaisen Antíkyran kylän väkiluku 1 448 (vuonna 2011).


title: Antíkyra

text: Antíkyran kylä sijaitsee Korintinlahden pohjoisrannalla sijaitsevan, kylästä nimensä saaneen Antíkyranlahden rannalla linnuntietä noin 23 kilometriä länsilounaaseen Livadeiásta. Se on saanut nimensä samalla paikalla sijainneelta antiikin ajan Antikyran kaupungilta. Antíkyra oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dístomo-Aráchova-Antíkyran kunnaksi yhdessä Aráchovan ja Dístomon kanssa, jolloin se muuttui uuden kunnan kunnallisyksiköksi.


title: Antíkyra

text: Antíkyran kunnallisyksikkö muodostuu seuraavista kyläyhdyskunnista ja asutuksista:


title: Aráchova

text: Aráchova (, ) on Kreikan kaupunki sekä samanniminen Dístomo-Aráchova-Antíkyran kunnan kunnallisyksikkö (Δημοτική Ενότητα Αράχωβας/Αραχόβης, "Dimotikí Enótita Aráchovas/Arachóvis") ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 2 770 ja varsinaisen Aráchovan kaupungin väkiluku 2 657 (vuonna 2011).


title: Aráchova

text: Aráchovan pieni kaupunki sijaitsee Livadeiásta Delfoíhin johtavan tien varressa, noin 26 kilometriä Livadeiásta länteen. Aráchovan kunnallisyksikkö käsittää Dístomo-Aráchova-Antíkyran kunnan luoteisosan. Aráchova oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dístomo-Aráchova-Antíkyran kunnaksi yhdessä Antíkyran ja Dístomon kanssa, jolloin se muuttui uuden kunnan kunnallisyksiköksi.


title: Aráchova

text: Aráchovan kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Plounéour-Ménez

text: Plounéour-Ménez (bretoniksi "Plouneour-Menez") on kunta läntisessä Ranskassa Finistèren departementissa Bretagnen alueella. Se sijaitsee Monts d’Arrée vuoristossa.


title: Plounéour-Ménez

text: Kunnan nähtävyyksiä on vuonna 1132 perustettu luostari "Abbaye du Relec". Se on yksi viidestä kohteesta Finistèren perintöreittiä ("Finistère Chemins du Patrimoine"). Luostarialue koostuu luostarin lisäksi suuresta romaanisesta kirkosta sekä puutarhoista ja niiden kasteluun tarvittavista useasta lammesta. Luostarin kirkko on historiallinen muistomerkki.


title: Avlída

text: Avlída (, ; virallisesti Δημοτική Ενότητα Αυλίδας/Αυλίδος, "Dimotikí Enótita Avlídas/Avlídos") on yksi Chalkídan kunnan kunnallisyksiköistä ja entinen itsenäinen Kreikan kunta. Se sijaitsee Euboian alueyksikössä Keski-Kreikan alueella. Kunnallisyksikön väkiluku on 9 306 (vuonna 2011).


title: Avlída

text: Avlídan kunnallisyksikkö käsittää Chalkídan kunnan eteläosan Manner-Kreikan puolella Eteläisen Euboianlahden rannalla. Se on ottanut nimensä alueella sijainneelta antiikin ajan Auliin kaupungilta. Kunnallisyksikön suurin asutus on Paralía Avlídoksen kaupunki. Avlída oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chalkídan kuntaan yhdessä Anthidónan, Lilántian ja Néa Artákin kanssa, jolloin se muuttui uuden kunnan kunnallisyksiköksi.


title: Avlída

text: Avlídan kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Avlónas (Euboia)

text: Avlónas (, ; virallisesti Δημοτική Ενότητα Αυλώνα/Αυλώνος, "Dimotikí Enótita Avlóna/Avlónos") on yksi Kými-Alivérin kunnan kunnallisyksiköistä ja entinen itsenäinen Kreikan kunta. Se sijaitsee Euboian alueyksikössä Keski-Kreikan alueella. Kunnallisyksikön väkiluku on 4 498 (vuonna 2011).


title: Avlónas (Euboia)

text: Avlónaksen kunnallisyksikkö käsittää Kými-Alivérin kunnan itäisen keskiosan Euboian saaren itärannikolla. Kunnallisyksikön suurin asutus on Avlonárin kylä. Avlónas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kými-Alivérin kunnaksi yhdessä Dýstoksen, Konístreen, Kýmin ja Taminaíoin kanssa, jolloin se muuttui uuden kunnan kunnallisyksiköksi.


title: Avlónas (Euboia)

text: Avlónaksen kunnallisyksikkö muodostuu seuraavista kyläyhdyskunnista ja asutuksista:


title: Dafnoúsia

text: Dafnoúsia (; virallisesti Δημοτική Ενότητα Δαφνουσίων, "Dimotikí Enótita Dafnousíon") on yksi Lokroín kunnan kunnallisyksiköistä ja entinen itsenäinen Kreikan kunta. Se sijaitsee Fthiotiin alueyksikössä Keski-Kreikan alueella. Kunnallisyksikön väkiluku on 3 629 (vuonna 2011).


title: Dafnoúsia

text: Dafnoúsian kunnallisyksikkö käsittää Lokroín kunnan pohjoisosan Pohjoisen Euboianlahden rannalla. Sen suurin asutus on Livanátesin kaupunki. Dafnoúsia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lokroín kunnaksi yhdessä Atalántin, Malesínan ja Opountían kanssa, jolloin se muuttui uuden kunnan kunnallisyksiköksi.


title: Dafnoúsia

text: Dafnoúsian kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Dávleia

text: Dávleia (; myös "Dávlia") on Kreikan kylä sekä samanniminen Livadeián kunnan kunnallisyksikkö (Δημοτική Ενότητα Δαύλειας, "Dimotikí Enótita Dávleias") ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 1 686 ja varsinaisen Dávleian kylän väkiluku 1 232 (vuonna 2011).


title: Dávleia

text: Dávleian kylä sijaitsee linnuntietä noin 15 kilometriä luoteeseen Livadeián kaupungista. Se on ottanut nimensä samalla paikalla sijainneelta antiikin aikaiselta Dauliin kaupungilta. Dávleian kunnallisyksikkö käsittää Livadeián kunnan luoteisosan. Dávleia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Livadeián kuntaan yhdessä Chairóneian, Koróneian ja Kyriakín kanssa, jolloin se muuttui uuden kunnan kunnallisyksiköksi.


title: Dávleia

text: Dávleian kunnallisyksikkö muodostuu seuraavista kyläyhdyskunnista ja asutuksista:


title: Dervenochória

text: Dervenochória (; virallisesti Δημοτική Ενότητα Δερβενοχωρίων, "Dimotikí Enótita Dervenochoríon") on yksi Tanágran kunnan kunnallisyksiköistä ja entinen itsenäinen Kreikan kunta. Se sijaitsee Boiotian alueyksikössä Keski-Kreikan alueella. Kunnallisyksikön väkiluku on 1 869 (vuonna 2011).


title: Dervenochória

text: Dervenochórian kunnallisyksikkö käsittää Tanágran kunnan eteläosan. Kunnallisyksikön suurin asutus on Skoúrtan kylä. Dervenochória oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tanágran kuntaan yhdessä Oinófytan ja Schimatárin kanssa, jolloin se muuttui uuden kunnan kunnallisyksiköksi.


title: Dervenochória

text: Dervenochórian kunnallisyksikkö muodostuu seuraavista kyläyhdyskunnista ja asutuksista: